Pag-aaral Pambuhay ng Apocalipsis Ikapitong Aklat Mga Mensahe 37-39 Witness Lee
© 1984 Living Stream Ministry Reserbado ang lahat ng karapatan. Walang bahagi ng gawaing ito ang maaaring sipiin o ilipat sa anumang anyo o sa pamamagitan ng anumang paraan - grapiko, elektroniko, o mekanikal, kabilang ang pagpo-photocopy, pagrerekord, o pamamaraan ng pag-ipon at pagkuha ng impormasyon - nang walang nakasulat na pahintulot mula sa tagapaglathala. Ikalawang Pagkalimbag, 600 kopya, Abril 2013 Isinalin sa Filipino na may pahintulot ng: Living Stream Ministry 2431 W. La Palma Ave., Anaheim, CA 92801 U.S.A. P.O. Box 2121, Anaheim, CA 92814 U.S.A. Inilathala ng: LITERATURE CENTER 19-23 Liwayway St., Acacia, Malabon City, Philippines Tel. Nos.: (02) 287-2225; 288-9231 Email:
PAMBUNGAD Ang mga sumusunod na mensahe ay ginawang laan sa mga banal sa paraang elektroniko para sa kanilang pagtatamasa habang dumaranas ng Enhanced Community Quarantine.
Mga Nilalaman MENSAHE 37 MENSAHE 38 MENSAHE 39 MENSAHE 40 MENSAHE 41 MENSAHE 42 (Mangyaring paki-download ang susunod na aklat)
PAG-AARAL PAMBUHAY NG APOCALIPSIS MENSAHE TATLUMPU'T PITO ANG MALAKING PULANG DRAGON AT ANG KANYANG PANG-UUSIG May tatlong pangunahing tauhan sa Apocalipsis 12: ang babae, ang lalakeng-anak, at ang malaking pulang dragon. Sa buong itinagal ng mga siglo, mayroon nang digmaan sa pagitan ng babae at ng ahas. Sa katunayan, ang pakikipagbaka ay hindi nilabanan ng babae kundi ng lalakeng-anak. Ang kapitulong ito ay sumasaklaw sa lahat ng henerasyon mula sa Genesis 3:15 hanggang sa katapusan ng kapanahunang ito. Ngunit lalo't higit itong nagbibigay ng detalyadong paglalarawan ng gawain ni Satanas sa huling tatlo at kalahating taon. Ang pakikidigmang ito ay nagsimula sa Genesis 3:15, at mapasusukdol sa huling tatlo't kalahating taon. Ang babae kasama ang lalakeng-anak at ang ahas, na naging ang malaking dragon, ay maglalaban hanggang sa panahon ng pagkabuhay na muli ng mga namatay na mandaraig. Kapag nabuhay na muli ang mga namatay na mandaraig bilang iisang entidad, ang lalakeng- anak ay ganap nang iiral. Ang nag-iisang entidad na ito, ang mas malakas na bahagi ng bayan ng Diyos, ay iraraptyur bago ang matinding kapighatian, hindi sa himpapawid, kundi sa trono ng Diyos. Pagkatapos tatlo't ng pagraptyur sa kalahating taon, o ang isang libo't dalawandaan at animnapung araw. lalakeng-anak, magkakaroon ng huling trono ng Diyos, magkakaroon ng digmaan sa mga kalangitan. Ipinahihiwatig nito na ang mga mandaraig na banal ay magbubunsod ng napakalaking impluwensiya sa darating na digmaan sa mga kalangitan. Ang digmaang ito ay hindi magsisimula hanggang sa ang mga mandaraig na banal ay mabuhay na muli at maraptyur. Pagkatapos nito, magkakaroon ng digmaan sa pagitan ni Satanas at ng kanyang mga anghel at ni Miguel, ang arkanghel, at ng kanyang mga anghel. (Bago natisod si Satanas, siya ay isa ring arkanghel.) Pagkatapos maraptyur ang lalakeng-anak sa trono, wala nang anumang lugar pa roon para sa dragon. Sa halip, ang dragon ay magagapi at maitatapon sa lupa. Pagdating niya sa lupa, magsisimula na ang matinding kapighatian. Sa panahong ito, gagawin ng dragon ang lahat ng posibleng bagay upang sirain ang taong nilikha ng Diyos para sa Kanyang layunin. Dahil hanggang ngayon hindi pa natatamo ng Diyos ang lalakeng-anak, wala pa Siyang paraang maitapon si Satanas mula sa Matapos maraptyur ang lalakeng-anak sa Mga Nilalaman
kalangitan tungo sa lupa. Kailangan ng Diyos ang isang sama-samang tao upang isakatuparan ito para sa Kanya. Ang larawan sa Apocalipsis 12, na nakatuon sa huling tatlo't kalahating taon, ay nagpapakita ng kumpletong larawan ng alitan sa pagitan ng ahas at ng babae. Kapag si Satanas ay naitapon na sa lupa, magsasanhi siya ng malaking pinsala sa babae, na nananatili pa sa lupa. Sa mensaheng ito kailangang isaalang-alang natin ang malaking pulang dragon at ang kanyang pang-uusig. I. ANG DRAGON Sinasabi ng bersikulo 3, "At isa pang tanda ang nakita sa langit: at narito, ang isang malaking pulang dragon, na may pitong ulo at sampung sungay, at sa kanyang mga ulo ay may pitong diadema." Habang ang ahas ay ang tusong isa, ang dragon naman ay ang malupit na isa. A. Malaki Sinasabi ng bersikulo 3 na ang dragon ay malaki. Sa Genesis 3, si Satanas ay isang ahas, isang mas maliit na nilalang. Dito siya ay naging isang dragon, mas higit na malaki kaysa sa ahas. Dahil sa ang ahas ay kumakain na nang napakarami sa loob ng mga siglo, siya ay lumaki na bilang isang malaking dragon. B. Pula Ang malaking dragong ito ay pula. Sumasagisag ang pula rito sa pagbububo ng dugong sanhi ng mga pagpatay ni Satanas (Juan 8:44). Si Abel ang unang martir na pinatay ng dragon. Sa Mateo 23:35 nagsalita ang Panginoong Hesus ukol sa dugo ni Abel na matuwid. Ang dragon ay hindi lamang malaki dahil sa kanyang pagkain, bagkus ito ay pula rin dahil kanyang sa pagpatay sa maraming mandaraig sa pagdaan ng mga taon. C. Pitong Ulo Ang malaking pulang dragon ay may pitong ulo, na siyang ang pitong Cesar ng Imperyo Romano (13:1; 17:10-11). Pagdako natin sa 13:1, makikita natin na ang pitong ulong ito ay ang mga ulo ng halimaw at yaong ang halimaw ay hindi lamang ang Imperyo Romano bagkus si Antikristo rin. Sa 17:9 at 10, sinabihan tayo na ang pitong ulo ay ang pitong Cesar. Na ang dragon ay may pitong ulo, na siyang mga ulo ng pitong Cesar at ng halimaw, si Antikristo, ay nagpapahiwatig na ang dragon at ang halimaw ay iisa. Nangangahulugan ito na ang pitong Cesar ng Imperyo Romano ay ang mga ulo ni Satanas. Sa pamamagitan nito Mga Nilalaman
makikita natin na ang Imperyo Romano, lalo na si Antikristo, ay ang pagsasakatawan ni Satanas. D. Sampung Sungay Ang dragon din ay may sampung sungay. Ayon sa 17:3 at 10, ang sampung sungay na ito ay magiging ang sampung hari sa ilalim ni Antikristo. Sa hinaharap, ang Imperyo Romano ay mapanunumbalik at magkakaroon ng sampung hari. Ang sampung haring ito ay katumbas ng sampung daliri sa paa ng malaking larawang nakita ni Nebukadnezar sa kanyang panaginip (Dan. 2:42-44). Ang Imperyo Romano, tulad ng dalawang binti ng malaking larawang ito, ay nahati sa dalawang bahagi - ang kanlurang Imperyo Romano at ang silangang Imperyo Romano. Ang sampung daliri sa paa, na darating pa lang, ay magiging ang sampung hari sa ilalim ni Antikristo. Ang sampung haring ito ay magiging ang sampung sungay ng malaking dragon. Ipinahihiwatig nito na ang Imperyo Romano, si Antikristo, at ang sampung hari ay magiging kaisang lahat ni Satanas. E. Pitong Diadema Sa pitong ulo ng dragon ay may pitong diademang nagpapahiwatig ng kaluwalhatian ng pagkahari ng pitong Cesar. Ang lahat ng pitong Cesar na isang di-pangkaraniwang pagkahari. Ang pagkaharing ito ay ang kanilang putong. Dahil ang pitong Cesar ay kaisa ni Satanas, ang kanilang mga putong ay ang mga putong rin ng dragon. Ang bawat isa sa mga Cesar na ito ay nangangamkam ng pagkadiyos, sinasabing sila ay Diyos, at pinipilit ang mga tao na sambahin siya bilang Diyos. Sa paggawa nito, sila ay kaisa ni Satanas. ito ay may F. Kinakaladkad ng Kanyang Buntot ang Ikatlong Bahagi ng mga Bituin sa Kalangitan Sinasabi ng bersikulo 4, "At kinakaladkad ng kanyang buntot ang ikatlong bahagi ng mga bituin ng langit, at kanyang inihagis sila sa lupa." "Ang mga bituin ng langit" ay sumasagisag sa mga anghel (Job 38:7; Isa. 14:12). "Ang ikatlong bahagi ng mga bituin ng langit" ay malamang na ang mga natisod na anghel na sumunod kay Satanas sa kanyang pagrerebelde laban sa Diyos. Kinaladkad silang lahat ni Satanas palayo. Pagkatapos mairaptyur ang lalakeng-anak sa mga kalangitan, hindi na niya pahihintulutan ang presensiya ni Satanas sa mga kalangitan. Pagkatapos ang kalangitan ay malilinis, at si Satanas ay itatapon sa lupa. Kapag si Satanas ay naitapon na sa lupa, ang lahat ng natisod na anghel Mga Nilalaman
ay itatapon kasama niya (b. 9). Sa panahong iyon, ang lupa ay mapupuno ng mga natisod na anghel na mamiminsala sa tahanan ng mapagrebeldeng tao. Magiging anong kakila-kilabot na lugar ito! Ayaw kong manatili sa lupa sa panahong iyon. Napuna ba ninyo na sa salitang dragon ay may mga salitang drag- on (kaladkarin)? Kinakaladkad ng dragon ang mga bagay. Anumang pangangaladkad sa buhay ekklesia ay palatandaan ng dragon. Hindi lamang kinakaladkad palayo ng dragon ang mga anghel, kundi paminsan-minsan kinakaladkad niya ang mga banal. G. Nakatayo sa Harap ng Babae Sinasabi ng bersikulo 4 na, "tumayo ang dragon sa harapan ng babaeng manganganak na, upang lamunin ang kanyang anak pagkapanganak niya." Na ang dragon ay tumayo sa harapan ng babae ay sumasagisag na si Satanas ay laging laban sa bayan ng Diyos. Mula sa panahon ng Genesis 3:15 hanggang sa araw na ito, patuloy na nakikipaglaban si Satanas laban sa babae na may intensiyong lamunin ang kanyang anak. Sa panahon ng huling tatlo't kalahating taon, sasalungatin ni Satanas ang bahaging iyon ng bayan ng Diyos na maiiwan sa lupa sa panahon ng matinding kapighatian. Huwag ninyong tanggapin ang maling pagtuturo na ang lahat ng Kristiyano ay mararaptyur bago ang matinding kapighatian. Walang bersikulong nagtuturo nito. Pinag-aaralan ko na ang bagay na ito ng raptyur sa loob nang mahigit na limampung taon. Sa aking pag-aaral nalaman ko na ang malalalim, mahuhusay na gurong Kristiyano ay sumasang-ayon na maling sabihin na ang lahat ng Kristiyano ay mararaptyur bago ang matinding kapighatian at na walang mananampalatayang daraan sa matinding kapighatian. Ang konseptong ito ay isang maling pagtuturo. Kapag tinanggap mo ito, maaaring maiwan ka sa matinding kapighatian. Sa 12:5 makikita natin na ang lalakeng-anak ay aagawin paitaas tungo sa Diyos bago ang huling tatlo at kalahating taon. Pagkatapos ng pagraptyur sa lalakeng-anak, ang nalabi sa binhi ng babae, kabilang na ang mga Hudyo na tumutupad sa mga kautusan ng Diyos at mga Kristiyano na nagtataglay ng patotoo ni Hesus, ay maiiwan sa lupa. Sa isang panig, ang lalakeng-anak ay mairaraptyur bago ang tatlo at kalahating taon at, sa kabilang panig, ang binhi ng babae, kabilang kapwa ang mga Hudyo at mga Kristiyano, ay maiiwan upang dumaan sa malaking bahagi ng matinding kapighatian. Matapos itapon si Satanas sa lupa, gagawin niya ang abot ng kanyang makakaya upang usigin ang bayan ng Diyos na nasa lupa pa pagkatapos ng pagraptyur sa lalakeng-anak. Mga Nilalaman
H. Ang Matandang Ahas Ang matandang ahas ay ang tuso, mapanlinlang na isa. Sa tuwing nagsasalita ang Biblia ukol sa ahas, tinutukoy nito ang tusong isa (Gen. 3:1). Sa panahon ng Apocalipsis 12, ang ahas ay hindi na bago; siya ay matanda na, malapit nang mag-anim na libong taong gulang. I. Ang Diyablo Sinasabi ng bersikulo 9 na ang malaking dragon ay tinatawag na Diyablo. Ang Griyegong salita para sa Diyablo ay diabolos, na nangangahulugang tagapag-akusa, maninirang-puri. Inaakusahan tayo ng Diyablo sa harap ng Diyos at sinisiraang-puri tayo sa harap ng mga tao. Inakusahan ng Diyablo sina Job (Job 1:9; 2:4-5) at Josue (Zac. 3:1-2) at ngayon ay inaakusahan ang mga mananampalataya sa "harap ng Diyos", maging "araw at gabi" (b. 10). Hindi lamang tayo inaakusahan ng Diyablo sa harap ng Diyos, bagkus sinisiraang-puri rin niya ang Diyos sa atin. Kapag ang Diyablo ay nagtutungo sa Diyos, inaakusahan niya tayo sa harap ng Diyos. Ngunit kapag ang Diyablo ay pumupunta sa atin, sinisiraang-puri niya ang Diyos sa atin. Huwag ninyong akalain na ang paninirang-puri niya ay kaagad na mahahalata, sapagkat madalas na sinisiraang-puri niya ang Diyos sa isang tusong paraan. Halimbawa, maaaring siraang-puri niya ang Diyos sa pagsasanhi na magkaroon ka ng katanungan sa loob mo na, "Bakit ginagawa ito ng Diyos sa akin?" Ang pagtatanong na ito ay isang anyo ng paninirang-puri. May isang bagay sa loob mo na maaaring magtanong kung bakit tinatrato ka ng Diyos sa isang takdang paraan. Huwag mong isiping nagmumula ito sa iyo. Hindi, ito ay pagsasalita ng Diyablo sa loob mo. Anumang tanong tungkol sa salita ng Diyos sa Biblia ay isa ring paninirang-puri. Kapag tumanggap ka ng maliit na paninirang-puri, bibigyan ka ng Diyablo ng mas malaki. Kaya masasabi mo na ang Diyos marahil ay hindi tapat. Anong paninirang-puri ito! Ang kahulugan ng titulong Diyablo ay yaong siya ay ang tagapagparatang at maninirang-puri. J. Satanas Ang malaking dragon ay tinatawag ding Satanas (12:9). Sa Griyego, ang salitang Satanas ay nangangahulugang "katunggali." Si Satanas ay hindi lamang kaaway ng Diyos sa labas ng kaharian ng Diyos, bagkus katunggali rin ng Diyos na nagrerebelde sa Diyos mula sa loob ng kaharian ng Diyos. Ang kaaway ay tumutukoy sa kalaban na nasa labas ng kinasasaklawan ng Diyos; ang katunggali ay tumutukoy sa kalaban na nasa loob ng kinasasaklawan ng Diyos. Si Satanas sa Mga Nilalaman
nagdaang panahon ay nasa loob ng kinasasaklawan ng Diyos; hindi siya taga-labas. Kaya, noon at hanggang ngayon siya ay ang katunggali pa rin. Nasaan ang katunggaling ito? Siya ay nasa loob mo. Hindi lamang siya ang kaaway na nasa labas, bagkus ang katunggali ring nasa loob. Madaling ipagtanggol ang iyong sarili laban sa kaaway, ngunit mahirap ipagtanggol ang iyong sarili laban sa katunggali dahil nasa loob mo siya. Ang katunggali ay nasa loob ng iyong bahay. Kailangan mong matanto na ang katunggaling ito ay nasa loob mo. Maraming beses siya ay magpapanggap na ikaw. Hindi natatantong siya iyon, maaaring isipin mong ikaw iyon. Kadalasan kapag mali ka, hindi mo dapat sisihin nang labis ang iyong sarili. Sa halip, dapat mong sabihing, "Satanas, dapat mong akuin ang sisi dahil hindi ako ito, kundi ikaw." Kaya mo bang sabihin ito kay Satanas? Maaaring wala kang katapangang sabihin ito dahil ikaw ay nalinlang. Bago ang 1936, ako ay nalinlang nang mahigit sa labing-isang taon. Kapag pumasok sa isip ko ang maruruming kaisipan, ipinapahayag ko ang mga ito, sinasabi sa Panginoon kung gaano ako kasama at humihiling sa Kanya na patawarin ako. Ngunit lalong pumapasok ang maruruming kaisipang ito. Isang araw, noong 1936, nakita kong ako ay dinaraya. Ang mga kaisipang ito ay hindi akin; ang mga ito ay ang mga kaisipan ng masamang isa. Mula nang oras na iyon magpahanggang ngayon, hindi ko na ipinahayag ang mga bagay na ito. Sa halip, sinasabi ko, "Satanas, alisin mo ang mga ito. Hindi ako padaraya sa iyo. Hindi ko ito kaisipan; sa iyo ito. Ngayon alisin mo ito. Satanas, dapat kang makondena." Huwag kang maging mabait kay Satanas at huwag kang magpadaya sa kanya. Maging matapang na magsalita sa ganitong paraan sa kanya. Si Satanas ay nasa loob mo. Dahil dito, siya ay nagkukunwaring ikaw. Kaya, dapat mong sabihin sa kanya, "Satanas, hindi ako ito - ikaw ito. Hindi mahalaga sa akin kung ikaw ay nasa labas ko o nasa loob ko - ikaw ay ikaw. Ikaw ay ang katunggali." Matutuhang sabihin ito sa kanya. Huwag kayong magpadaya sa paniniwalang kayo ay ganoong kasamá. Si Satanas, hindi ikaw, ang masamang isa. Bago tayo nagsisi, hindi natin inaamin na tayo ay masama. Sa halip, tayo ay mapagmataas, na nagsasabing, "Hindi ako makasalanan - ako ay sakdal." Ngunit pagkatapos nating magsisi, maligtas, at makatanggap ng biyaya, ang katunggali ay tusong dumating sa atin, sinasanhi tayong mag-isip na tayo ay napakarumi at napakasama. Yaon ay ang kaisipan ng katunggali. lalo akong nagpapahayag, Sa loob ng maraming taon, hindi ko nalalaman ang kaibahan ng kaaway at ng katunggali. Bilang ang katunggali, si Satanas ay nasa loob maging ng ekklesia na nagpapanggap na isang bagay na hindi naman siya. Makikita natin sa Mateo 16:22 na si Pedro ay nadaya. Akala ni Mga Nilalaman
Pedro siya ang nagsasalita, ngunit sa katunayan ito ay si Satanas. Hinantad ng Panginoon ang katunggali, na nagsasabing, "Umalis ka sa likod ko, Satanas" (Mat. 16:23). Gayundin, sa ating karanasan, maraming ulit na hindi tayo ang gumagawa ng ilang mga bagay; ito ay si Satanas, ang katunggali. K. Ang Mandaraya ng Buong Pinananahanang Lupa Sinasabi ng bersikulo 9 na ang malaking dragon, na tinatawag na Diyablo at Satanas, "ay dinaraya ang buong pinananahanang lupa." Walang sinumang di-kabilang; bawat isa ay nadaya niya. Bawat isa sa lupa, mula sa pinakamataas hanggang sa pinakamababa at mula sa pinakadakila hanggang sa pinakamaliit, ay nadaraya ni Satanas. Kung kikilalanin natin kung sino ang malaking dragon, dapat nating malaman ang lahat ng aspektong ito tungkol sa kanya. II. ANG KANYANG PANG-UUSIG A. Itinapon mula sa Langit tungo sa Lupa Ngayon dapat nating makita ang pang-uusig ng dragon. Sinasabi ng bersikulo 13, "At nang makita ng dragon na siya ay itinapon sa lupa, inusig niya ang babaeng nagluwal ng lalakeng-anak." Ang dragon ay itatapon mula sa langit tungo sa lupa (bb. 9-10, 13). Gaya ng nakita natin, hindi pa ito nagaganap dahil ang lalakeng-anak ay hindi pa naipapanganak at nararaptyur sa mga kalangitan. Ngunit isang araw ang lalakeng-anak ay bubuhaying muli at iraraptyur at si Satanas ay itatapon pababa. B. Nalalamang Mayroon lamang Siyang Maikling Panahon Pagkaraang itapon pababa sa lupa si Satanas, malalaman niyang "mayroon na lamang siyang maikling panahon" (b. 12). Ang maikling panahong dito ay ang tatlo't kalahating taon ng matinding kapighatian (b. 14; 13:5; 11:2). C. May Malaking Galit Ang dragon ay magkakaroon din ng malaking galit (b. 12). Magagalit siya dahil sa pagkawala ng kanyang teritoryo sa mga kalangitan at sa himpapawid. Siya ay itatapon pababa at malilimitahan sa lupa. Ito ang makapagpapagalit sa kanya. Mga Nilalaman
D. Inuusig ang Babae Uusigin ng dragon ang babae na nagluwal sa lalakeng-anak. Itutuon ni Satanas ang kanyang poot sa bayan ng Diyos. Dahil dito, inuudyukan ko kayo na maging handang maging isa sa mga mandaraig. Kung hindi, kayo ay magiging bahagi ng babaeng maiiwan upang dumaan sa malaking bahagi ng huling tatlo't kalahating taon. Sa mga panahong iyon, kakailanganin mong harapin ang nagagalit na dragon. E. Nagbubuga ng Tubig gaya ng isang Ilog mula sa Kanyang Bibig sa Likuran ng Babae Sinasabi ng bersikulo 15, "At ang ahas ay nagbuga sa kanyang bibig ng tubig na gaya ng isang ilog sa likuran ng babae, upang maipatangay siya sa agos nito." Ang "tubig" dito ay sumasagisag sa mga hukbo na ipadadala ni Satanas upang puksain ang bayan ng Diyos (Isa. 8:7-8; 17:12-13; Jer. 46:7-9; 47:2-3). Magsasalita si Satanas ng isang salita sa mga hari sa lupang ito upang tipunin ang kanilang mga hukbo upang usigin ang bayan ng Diyos. Tatlong maruruming espiritu tulad ng palaka ang lalabas sa bibig ng dragon, ng halimaw, at ng bulaang propeta (16:13). Ang mga maruruming espiritung ito ay "magsisipunta sa mga hari ng buong pinananahanang lupa, upang tipunin sa digmaan ng dakilang araw ng Diyos na Makapangyarihan sa lahat" (16:14). Susulsulan ng mga espiritung ito ang mga mapagrebeldeng hari na magpadala ng kanilang mga hukbo upang usigin ang bayan ng Diyos, na kabibilangan ng mga tapat na Hudyo at mga tapat na Kristiyano. Kung kayo ay naiwan upang dumaan sa matinding kapighatian, maaaring pagdusahan ninyo ito. F. Pakikipagdigma sa mga Nalabing Bahagi ng Binhi ng Babae Sinasabi ng bersikulo 17, "At nagalit ang dragon sa babae at umalis upang makipagbaka sa nalabi sa kanyang binhi, na pawang nagsisitupad ng mga utos ng Diyos at nagtataglay ng patotoo ni Hesus." Ang "nalabi sa kanyang binhi" ay sumasagisag sa bayan ng Diyos bukod pa sa lalakeng-anak. Sa kalagitnaan nila, ang ilan ay magiging ang mga Hudyo "na nagsisitupad sa mga utos ng Diyos," at ang ilan ay magiging ang mga mananampalatayang "nagtataglay ng patotoo ni Hesus." Hindi lamang uusigin ni Satanas ang babae, bagkus makikidigma rin sa nalabi sa kanyang binhi, sa mas mahinang bahagi ng babae. Mga Nilalaman
III. ANG PAGPEPRESERBA NG DIYOS SA BABAE A. Binibigyan Siya ng Dalawang Pakpak ng Malaking Agila upang Lumipad tungo sa Ilang Sinasabi ng bersikulo 14, "At sa babae ay ibinigay ang dalawang pakpak ng malaking agila upang siya ay makalipad tungo sa ilang mula sa harap ng ahas patungo sa kanyang dako." Ang "malaking agila" ay sumasagisag sa Diyos, at ang "dalawang pakpak" ay sumasagisag sa Kanyang kalakasang sumagip (Exo. 19:4; Deut. 32:11-12). Gaya ng kung paanong dinala ng Diyos ang mga anak ni Israel palabas sa pag-uusig ni Faraon, gayundin naman dadalhin Niyang palabas ang Kanyang bayan mula sa pag-uusig ni Satanas sa panahon ng matinding kapighatian. Magbibigay ang makapangyarihang Diyos sa Kanyang bayan ng dibinong kalakasan upang matakasan ang pag-uusig ni Satanas. Maaaring iniisip ng ilan kung ano ang ilang. Hindi ko masasagot nang tiyak ang katanungang ito, ngunit ako ay may sariling pagkatanto ng kung ano marahil ito. Bagama't hindi ko ninanais na ipaliwanag ang bersikulong ito, laan akong ibahagi sa inyo ang aking pagkatanto sa kung ano ang ilang. Sa simula pa lamang nito, ang Estados Unidos ay isang lupain na kung saan maaaring magpakanlong ang mga taong nagnanais ng malayang budhi. Pamilyar tayong lahat sa kasaysayan ng Mayflower. Ang mga manlalakbay ay tumalilis mula sa pag-uusig at tumakas tungo sa bansang ito. Sa mahigit nang tatlong daang taon, ginamit ng Diyos ang Amerika bilang isang kublihan para sa Kanyang mga takas. Ang simbolo ng bansang ito ay isang agila. Kapag dumating na ang pag-uusig, marami sa bayan ng Diyos ang maaaring tumakas patungong Estados Unidos sa pamamagitan ng eroplano. Aleluya, magkakaroon ng ilang sa lupa para sa mga takas ng Diyos! Kahit ngayon, ang Estados Unidos ay isa pa ring kublihan para sa mga takas. B. Nilululon ang Ilog sa pamamagitan ng Pagbuka ng Lupa Nakita natin na ang dragon ay "magbubuga ng tubig gaya ng isang ilog mula sa kanyang bibig sa likuran ng babae." Sinasabi ng bersikulo 16, "At tinulungan ng lupa ang babae, at ibinuka ng lupa ang bibig nito at nilulon ang ilog na ibinuga ng dragon mula sa kanyang bibig." Sa panahong iyon, gaya ng nasa Bilang 16:31-33, bubuka ang lupa at lululunin ang mga hukbong ipinadala ni Satanas. Nangangahulugan ito na sa panahon ng tatlo't kalahating taong yaon ay magkakaroon ng maraming lindol. Gagamitin ng Diyos ang mga lindol na ito upang buksan ang lupa upang lulunin ang mga hukbong ipinadala ni Satanas. Hindi ka na dapat nasa lupa pa sa panahong ito. Sa halip, dapat nating Mga Nilalaman
panoorin ito mula sa mga kalangitan. Kapag ipinadadala ng Diyos ang mga lindol sa panahon ng matinding kapighatian, ang lupa ay hindi na magiging mabuting lugar na matitirhan ng tao nang mapayapa. Yayanigin ng Diyos ang lupa, hindi lamang upang balaan ang mga nananahan sa lupa, bagkus upang lulunin din ang mga hukbo ni Satanas. Magpapadala si Satanas ng kanyang mga palaka upang pukawin ang mga hari ng lupa na magpadala ng mga hukbo, ngunit ikikilos ng Diyos ang Kanyang kalingkingan upang yanigin ang lupa upang malulon ng lupa ang mga hukbo. Ito ang magiging paraan ng Diyos upang tuusin ang sitwasyon. C. Pinapakain Siya sa Ilang nang Isang Libo't Dalawandaan at Animnapung Araw Sinasabi ng bersikulo 6, "At tumakas ang babae patungo sa ilang kung saan ipinaghanda siya ng Diyos ng isang dako, upang doon siya ay pakainin ng isang libo't dalawandaan at animnapung araw." Higit pa rito, sinasabi ng bersikulo 14 na ang babae ay "lilipad tungo sa ilang tungo sa kanyang lugar," kung saan siya ay "pakakainin nang isang panahon, at mga panahon, at kalahati ng isang panahon mula sa harap ng ahas." Pagkatapos ng pagraptyur sa lalakeng-anak, ang babae ay maiiwan sa lupa upang magdanas ng pang-uusig (b. 13). Sa panahon ng matinding kapighatian, maghahanda ang Diyos ng isang lugar upang pakainin siya nang "isang panahon, at mga panahon, at kalahati ng isang panahon," o nang "isang libo't dalawandaan at animnapung araw," ang tatlo at kalahating taon ng matinding kapighatian. Pakakainin siya ng Diyos bago Niya dalhin ang Kanyang bayan tungo sa sanlibong taong kaharian. Ito ay katulad noong panahong pinag-uusig ni Faraon ang mga anak ni Israel at dinala ng Diyos ang Kanyang bayan sa ilang, kung saan sila ay pinakain Niya bago Niya sila dinala papasok sa mabuting lupain. Ang Estados Unidos ay lubhang mayaman sa pagkain kaya nga nakakaya niyang magpakain ng anumang bilang ng tao. Walang bansa sa lupa na kasing-yaman sa pagkain ng Estados Unidos. Purihin ang Panginoon na magkakaroon ng ganoong isang mapanustos na lugar sa ibabaw ng lupa! Nakita na natin ang isang pangkalahatang larawan ng mga darating na araw. Mula pa Genesis 3:15, kapwa ang babae at ang ahas ay naroon na, na naglalabanan sa isa't isa. Sa pagdaan ng mga taon, ang labanang ito ay lumaki at tumindi. Magpapatuloy ito hanggang sa panahon ng pagwawakas kapag ang lahat ng namartir na banal ay bubuhaying muli at iraraptyur sa mga kalangitan bilang ang lalakeng-anak. Kapag umaabot na sila sa trono, sila ay magsasabing, "Satanas, narito na kami. Ngayong dumating na kami, dapat na kayong bumaba sa lupa." Kaya si Miguel, na arkanghel, at ang kanyang mga anghel ay makikipagdigma laban sa Mga Nilalaman
dragon at sa kanyang mga anghel. Ang dragon ay itatapon sa lupa at ang matinding kapighatian ay magsisimula. Sa panahong iyon, uusigin at makikipagdigma ang dragon laban sa bayan ng Diyos na nananatili pa sa lupa. Ito ay tatagal ng tatlo at kalahating taon. Ngunit ang Diyos ay mananatiling soberano. Sa isang panig, lululunin Niya ang mga hukbo ni Satanas sa pamamagitan ng pagbubuka ng lupa. Sa kabilang panig, paglalaanan Niya ng isang daan ang Kanyang bayan upang makatakas at sila ay pakakainin Niya sa isang espesyal na lugar. Iprepreserba ng Diyos ang Kanyang bayan. Gayon pa man, hindi ko nais tamasahin ang gayong pagpapanatili. Mas ninanais kong makuha na paitaas bago pa sumapit ang matinding kapighatian. Kayo, ano ang gusto ninyo? Purihin ang Panginoon para sa malinaw na larawang ito ukol sa mga darating na araw. Mga Nilalaman
PAG-AARAL-PAMBUHAY NG APOCALIPSIS MENSAHE TATLUMPU'T WALO DIGMAAN SA KALANGITAN May kabigatan akong makita nating lahat ang pangitain sa Apocalipsis kapitulo labindalawa. Huwag ninyong isipin na ang larawan dito ay isang maliit na larawang nagpapakita ng ilang di-makabuluhang bagay. Hindi, ito ay isang malaking pangitain hinggil sa kung ano ang nagaganap sa buong sansinukob. Ikinakatawan ng babae sa pangitaing ito ang bayan ng Diyos mula sa pagkatisod ng tao sa Genesis 3. Hindi lamang ikinakatawan ng babae ang bayan ng Diyos, bagkus ang Diyos din Mismo. Sa harap ng babae ay isang dragon na sumasagisag sa kaaway ng Diyos. Sa buong itinagal ng mga siglo, ang digmaan ay nasa pagitan na ng babae at ng ahas, ang dragon. Inihahayag ng pangitaing ito ang tunay na kalagayan sa sansinukob. Ang nakikita lamang ng mga makasanlibutang tao ay ang mga lantad na panlabas na bagay: komersiyo, pulitika, industriya, edukasyon, digmaan. Kapag tinanong mo sila kung ano ang kahulugan ng lahat ng ito, sasabihin nilang hindi nila alam. Ang nalalaman lamang nila ay ang magtamo ng edukasyon upang magkaroon sila ng isang mabuting trabaho upang magkaroon ng maayos na pamumuhay. Wala silang pangitain ng kung ano ang nagaganap sa sansinukob. Subalit malinaw nating nakikita kung ano ang nagaganap. Isang babae ang sumasagisag sa bayan ng Diyos at kumakatawan sa Diyos. Sa isang positibong pakahulugan, laging ikinakatawan ng asawang babae ang kanyang asawang lalake. Kung hindi ka ikinakatawan nang wasto ng iyong asawang babae, magiging kahiyahiya ka. Subalit kamangha-mangha na magkaroon ng isang asawang babae na kakatawan sa iyo sa isang mabuting paraan. Isinasagisag nito na tayo, ang bayan ng Diyos, ay ang Kanyang asawang babae, at kailangan nating ikatawan Siya nang sapat. Ang Diyos ay ang namumukod-tanging asawang lalake, at tayo, ang namumukod-tanging asawang babae, ang kumakatawan sa Kanya. Subalit ang Diyos ay may isang kaaway. Una, ang kaaway na ito ay isa lamang maliit na ahas. Sa kalaunan, gayon pa man, ito ay naging isang malaking dragon na nasa harap natin ngayon. Kung wala kang ganitong pangitain, ikaw ay mabubulagan, hindi nalalaman kung ano ang nagaganap sa lupa o sa sansinukob. Purihin ang Panginoon sapagkat hindi lamang ito isang bagay ng edukasyon, industriya, komersiyo, Mga Nilalaman
diplomasya, atbp., bagkus isang bagay ng pakikidigma sa pagitan ng bayan ng Diyos at ng kaaway ng Diyos. Ang digmaang ito ay sumisiklab na sa loob ng mga siglo at patuloy pa ring sumisiklab hanggang ngayon. Dapat nating lahat malaman ang labanan sa pagitan ng babae at ng dragon. Sa katunayan, hindi ang babae ang nakikipaglaban, kundi ang higit na malakas na bahagi sa loob niya. Sa mga yaong nasa pagbabawi ng Panginoon, ang ilan ay nabibilang sa malakas na bahaging ito. Dapat taglayin ng higit na malakas na bahaging tungkuling makipaglaban sa digmaan. Ang paraan upang makipaglaban ay sa pamamagitan ng pananalangin. Sa pamamagitan ng nakaraang apat na mensahe naihantad na ang dragon at ngayon siya ay hubad na. Aleluya, nalalaman natin kung ano at sino siya, at nalalaman natin kung ano ang kanyang magiging kahahantungan. Kailangan nating ipahayag kay Satanas ang ukol dito. Ito ang makapananakot sa kanya. ito ang Ang pangunahing nakikita ng karamihang Kristiyano ay yaong ang tao ay natisod, na gayon na lamang ang pagsinta ng Diyos sa sanlibutan at ipinadala ang Kanyang bugtong na Anak upang maging ang Tagapagligtas, at yaong kailangang marinig ng mga makasalanan ang ebanghelyo, magsisi, at mapatawad sa kanilang mga kasalanan at maligtas, upang isang araw sila ay pupunta sa langit. Ngunit kailangang makita natin ang higit na mataas na bagay. Inihahayag ng aklat ng Apocalipsis ang isang pansansinukob na tagpo, isang pansansinukob na tanawin. Ito ay hindi lamang na ang tao ay natisod - ito ay yaong ang kaaway ng Diyos ay nakikipaglaban sa Kanya. Sa Kanyang ekonomiya pumili ang Diyos ng isang bayan upang maging isang maluwalhating babae. Noon tayo ay mga makasalanan, ngunit ngayon bahagi na tayo ng maluwalhating babaeng ito. Bago ako naligtas, isa akong abang makasalanan, ngunit pagkaraang ako ay maisilang na muli, naging bahagi ako ng maluwalhating babae. Tingnan ninyo kung gaano siya kaningning. Sa kanya ay wala nang anumang kadiliman. Sa kanya, lahat ng bagay ay liwanag - ang liwanag ng araw, ng buwan, at ng mga bituin. Sa harapan ng maluwalhating babaeng ito ay ang kumikitil ng buhay, tayong pagpipilian maliban sa mamamatay na dragon. Wala makipaglaban sa kanya. Ngunit, ayon sa pangitain, hindi nakikipaglaban ang buong babae; ang higit na malakas na bahagi sa loob niya ang gumagawa ng pakikipaglaban sa dragon. I. DAHIL SA PAGRAPTYUR NG LALAKENG-ANAK SA KALANGITAN Magkakaroon ng digmaan sa kalangitan dahil sa pagraptyur ng lalakeng-anak sa kalangitan. Maraming Kristiyano ang may mababang konsepto ukol sa raptyur, iniisip nila na ang raptyur ay para lamang sa Mga Nilalaman
layuning bigyan sila ng isang masayang panahon, ang dalhin sila sa isang kaaya-ayang lugar. Ang raptyur ay hindi lamang para sa atin; ito ay para sa ekonomiya ng Diyos at para sa istratehiya ng Diyos. Ang kaaway ng Diyos ay nasa mga kalangitan pa rin. Ang kaaway na ito ay nahatulan na at ang kanyang hatol ay naipahayag na, ngunit sa nakaraang labinsiyam na siglo ang Diyos ay hindi pa nakapagtatamo ng yaong mga makapagpapatupad ng Kanyang hatol sa kaaway. Si Satanas, ang kaaway ng Diyos, ay nahatulan na ng Panginoong Hesus sa krus (Juan 12:31; 16:11). Kasunod nito, may pangangailangan para sa mga nananaig na mananampalataya upang isagawa ang hatol na iyon, upang ipatupad ang sentensyang iyon. Ang paglalabang isinagawa ng mga mandaraig na mananampalataya laban kay Satanas sa katunayan ay ang pagpapatupad mismo ng hatol ng Panginoon sa kanya. Sa kalaunan, sa pamamagitan ng kanilang paglalaban, papalayasin siya sa kalangitan (b. 9). Sino ang pupunta sa kalangitan upang ipatupad ang hatol ng Diyos at utusan ang kinondena, hinatulan, at sinentensyahang kaaway upang umalis? Hindi ito gagawin ng mga anghel, sapagkat hindi sila kuwalipikado. Walang sapat na katayuan ang mga anghel na gawin ito, sapagkat bilang mga anghel, sila ay nasa gayunding antas gaya ni Satanas na dati ay kasama nila. Kailangan ng Diyos ang isang tao upang isagawa ito. Ang taong ito ay may isang Ulo - ang taong si Hesus. Siya ang Ulo ng lalakeng-anak, ang Tagapanguna ng lahat ng mandaraig. Kailangan ng Diyos ang isang gayong tao upang ipatupad ang Kanyang sentensya kay Satanas. Matagal na panahon nang naghihintay ang Diyos para sa taong ito. Bagama't hindi pa siya natataglay ng Diyos, isang araw matataglay Niya siya. Dapat tayong maraptyur sa mga kalangitan upang maisakatuparan ang pangangailangan ng Diyos. Hindi tayo dapat magpahalaga nang labis para sa ating sariling kaligayahan. Ang pahalagahan ang ating pansariling kaligayahan ay isang maka-Babiloniang konsepto. Ito rin ang konsepto ng Katolisismo na hango sa Babilonianismo at nahahawig sa Budismo. Ang relihiyon ay para sa pantaong kaligayahan, para sa pagkakaroon ng isang mabuting buhay sa isang masayang lupain pagkamatay natin. Ang kaisipang ito ay makadiyablo. Ngunit, anong kaabahan, palingid na nakapasok ang konseptong ito sa buong Kristiyanidad. Pinahahalagahan lamang ng mga Kristiyano ang kanilang kasiyahan, na nagsasabing, "Nais naming magkaroon ng kaligayahan at isang masayang buhay. Nais naming pumunta sa langit kapag namatay kami, sapagkat magiging masaya kami roon." Sa Kristiyanidad marahil kailanman ay hindi mo pa narinig na ang Diyos ay may walang- hanggang layunin at yaong dapat nating isakatuparan ang layunin ng Diyos. Kailangan nating maraptyur sa langit, hindi para sa ating kaligayahan, kundi para sa pagsasakatuparan ng layunin ng Diyos. Mga Nilalaman
Kailangan nating pumunta roon upang ipatupad ang hatol ng Diyos sa Kanyang kaaway. Naghihintay ang Diyos para rito. A. Ang mga Mandaraig na Nakipaglaban hanggang Kamatayan Laban kay Satanas sa Lupa Sinasabi ng bersikulo 7, "At nagkaroon ng digmaan sa kalangitan." Kaagad-agad matapos maraptyur ang lalakeng-anak tungo sa kalangitan, isang digmaan ang sisimulan ni Miguel at ng kanyang mga anghel laban kay Satanas. Ipinahihiwatig nito na ang lalakeng-anak, ang higit na malakas na bahagi ng bayan ng Diyos, ay laging nakikipaglaban sa kaaway ng Diyos, kay Satanas. Ang mga mandaraig ay patuloy na nakikipaglaban kay Satanas, maging hanggang kamatayan, at nagapi na siya sa lupa. Ngunit ang kalangitan ay naghihintay pa rin sa kanila na dumating doon upang isang digmaan ang mailunsad upang maitapon si Satanas mula sa kalangitan. Ipinakita sa atin ng Panginoon ang pinakaepektibong paraan upang magapi ang kaaway. Ang kailangan nating gawin ay ang kunin ang tipan, ang salita ng Diyos, at ipahayag kay Satanas ang tungkol sa mga naisakatuparan ng Panginoon para sa atin. Halimbawa, sa tuwing binabagabag tayo ng ating init ng ulo noon, una muna natin itong ipinahayag, saka inihingi ng kapatawaran sa Panginoon, ipinanalangin sa Panginoon na tulungan tayo, at sa kahuli-hulihan ay pinagpasyahang hindi na muling magagalit. Naranasan ko ito nang maraming beses. Ngunit hindi na natin ito dapat gawing muli. Kapag ang ating galit ay napukaw, dapat nating kalimutan ito at magpahayag kay Satanas. Magtungo sa pinagmumulan ng suliranin - si Satanas - at magpahayag sa kanya, na nagsasabing, "Satanas, ikaw ay naipako na sa krus." Lalo kang nagpapahayag kay Satanas, lalo kang mapalalaya. Kapag ang lalakeng-anak ay nailuwal na at naraptyur tungo sa trono, sasabihin niya, "Satanas, natalo na kita sa lupa. Nandito ka pa rin ba at nagtatago sa mga kalangitan? Pumarito ako ngayon upang magpahayag sa iyo! Hindi mo ba natatandaan ang mga mensaheng ibinigay ko sa iyo sa lupa?" Hindi ako nagbibiro tungkol dito. Kapag dumating tayo roon, ito ang magiging sitwasyon. Pagkatapos sasabihin ng lalakeng-anak, "Satanas, hindi ka na dapat naririto! Lumayas ka!" Sa sandaling mabanggit ang salitang ito ng lalakeng-anak, pangungunahan ni Miguel na arkanghel ang lahat ng kanyang anghel upang makipagdigma laban sa dragon. Pagkatapos ibigay ng tagapagpatupad ang salita, darating ang lahat ng pulis upang isagawa ito. Naghihintay ang Diyos sa mga kalangitan para sa tagapagpatupad na ito. Sino ang magiging tagapagpatupad? Tayo, ang lalakeng-anak. Pumaroon tayo Mga Nilalaman
upang pahayagan si Satanas. Bago natin ito magawa, gayon pa man, dapat muna natin siyang magapi sa lupa. Pagkatapos gapiin si Satanas sa lupa, makikipaglaban tayo paitaas sa kalangitan at sa kalaunan makikipaglaban tayo pababa sa lupa. Ngayon habang kinakaharap natin si Satanas, kailangang bigyan natin siya ng maraming mensahe. Paglaon, pupunta tayo sa mga kalangitan, kakatagpuin siya roon, at muling magpapahayag sa kanya. At, pagkatapos siyang itapon sa lupa upang sirain ito, bababa tayo at sasabihin sa kanya, "Satanas, naririto ka pa ba? Hayaan mong bigyan kita ng isa pang sermon. Ngayon na ang panahon upang pumunta ka sa abyss." At pagkaraan ng sanlibong taon magkakaroon ng pang-apat na sermon na ibibigay kay Satanas. Sa panahong yaon, susulsulan ni Satanas ang sangkatauhan upang magrebelde laban sa Diyos. Ngunit sasabihin natin, "Satanas, pakinggan mo kami. Ito ang aming huling sermon. Ngayon dapat ka nang pumunta sa iyong hantungan - ang dagat-dagatang apoy." Upang maging kuwalipikado kayong makalahok dito, dapat kayong makipaglaban ngayon. Huwag magwalang-bahala. Umaasa ako na pagkaraang mabasa ninyo ang mensaheng ito, magbibigay kayo ng isang matibay na salita sa kaaway, na nagsasabing, "Satanas, nadaya mo ako nang maraming taon. Ngunit sa pagbabasa ko ng mga mensaheng ito, nabuksan ang aking mga mata at nakita ko na hindi na ako dapat magwalang-bahala. Satanas, hindi ka lamang kaaway ng Diyos - ikaw ay kaaway ko rin. Mula ngayon, magiging lubos na ako para sa aking Panginoon at hindi na ako makikinig sa iyo." Mas mahaba ang pagmemensahe mo, mas magiging mabuti ito. Gayundin, mas mabuti para sa atin na gawin ang pagpapahayag na ito nang isahan. Kung magpapahayag ka kay Satanas gaya nito, magiging ibang tao ka na at marahil hindi magtatagal makakasama ka sa higit na malakas na bahagi ng babae. Magsimula ka na ngayong maging kuwalipikado, nasangkapan, at napasakdal upang mapasama sa yaong mga mararaptyur tungo sa kalangitan upang ipatupad ang hatol kay Satanas. Kailangang sabihan natin ang kaaway, "Satanas, magpapahayag ako sa iyo ngayon sa lupa. Paglaon, magmemensahe rin ako sa iyo sa mga kalangitan. Pagkatapos niyaon, magkikita tayo sa lupa at magpapahayag ako sa iyong muli. Sa kahuli-hulihan, bibigyan kita ng isa pang mensahe, at pagkatapos ay itatapon ka sa dagat-dagatang apoy." Sinasabi kong muli na ang raptyur ay hindi para sa ating kaligayahan; para ito sa layunin ng Diyos. Ang ating Diyos ay naghihintay para sa mga mandaraig, ang lalakeng-anak, upang umakyat sa kalangitan upang ipatupad ang Kanyang hatol sa kaaway. Anong pribilehiyo ito na makabahagi rito! Ang mga anghel ay wala sa katayuang makabahagi sa pribilehiyong ito, kundi tayo. Ngayon mayroon Mga Nilalaman
tayong batayang magsabing, "Purihin ang Panginoon na ako ay nasa katayuang maging isang mandaraig!" Nakita na natin na sa sandaling maraptyur ang lalakeng-anak tungo sa kalangitan, ang digmaan ay magsisimula na. Noong bata pa ako, hinangad kong maunawaan kung bakit ang digmaang ito ay magsisimula kaagad pagkatapos maraptyur sa trono ang lalakeng-anak. Nais ko ring malaman kung bakit hindi ang lalakeng-anak mismo ang lumalaban kundi ang pakikipaglaban ay isinagawa ni Miguel at ng kanyang mga anghel. Ang dahilan ay yaong ang lalakeng-anak ay ang tagapagpatupad, at hindi kailangang makipaglaban ng tagapagpatupad. Sa halip, payak lamang ang tagapagpatupad, ay magbigay ng salita, ang mga anghel na naglilingkod sa atin ay makikipaglaban para sa atin. Ang mga anghel ay ating mga tagapaglingkod. Kapag lumayas ka," mangunguna si Miguel na makipaglaban sa kanya. Kapag nagbigay ng salita ang tagapagpatupad, isasakatuparan ito ng lahat ng pulis. Laan ka bang mapasahigit na malakas na bahagi ng babae? Kung gayon ka, dapat mong matutuhang magpahayag kay Satanas. Palagian kang ginugulo ni Satanas, ngunit pagkatapos mong magpasyang pahayagan siya, maaaring tumakbo siya palayo, sapagkat alam niya ang ninanais mong gawin. Kaya, kailangan mong sabihing, "Satanas, huwag ka munang umalis. Hindi ka pa pinapayagang umalis hangga't hindi ko pa iniuutos sa iyo. Manatili ka rito hanggang matapos ang pagsasalita ko sa iyo." siyang nagbibigay ng salita. Pagkaraang tayo, sinabi nating, "Satanas, Ang mga anghel ay handa nang makipagdigma sa dragon. Maaaring sabihin pa ni Miguel na, "Lalakeng-anak, pumanhik ka rito at ibigay sa amin ang salita. Isasagawa namin ito." Ngunit kung nais nating maging kuwalipikadong maparoon sa mga kalangitan upang ipatupad ang hatol kay Satanas, dapat magsimula na tayong magpatupad ng hatol sa kanya ngayon sa lupa. Sabihing, "Satanas, hindi kita hahayaang umalis. Itatali at tatalunin kita." B. Nakipaglaban sa Espiritwal na Kapangyarihan ng Kasamaan sa mga Kalangitan Ito ang ibig ipakahulugan ni Pablo sa Efeso 6:12 nang magsalita siya ukol sa pakikipaglaban, hindi sa laman at dugo, kundi sa mga pinuno, kapangyarihan, at mga espiritwal na puwersa ng kasamaan sa sangkalangitan. Ang mga kapangyarihang ito ay ang mga anghel ni Satanas. Si Satanas ay isang mapangamkam, at nagluklok-sa-sariling hari. Sa ilalim niya, maraming anghel na siyang mga prinsipe, pinuno at awtoridad sa himpapawid. Ayon sa Biblia, ang mga pinuno, kapangyarihan at awtoridad sa ilalim ni Satanas ay naghahari sa lahat ng Mga Nilalaman
bansa sa lupa. Halimbawa, ang Daniel 10:20 ay nagsasalita ukol sa "ang pinuno ng Persia" at "ang pinuno ng Grecia." Lahat ng paganong bansa ay nasa ilalim ng pamamahala nitong mga makasatanas na prinsipe sa himpapawid. Sa Daniel kapitulo 10, nanalangin si Daniel sa loob ng tatlong linggo. Bagama't siya ay may kabigatang manalangin, hindi siya nakatanggap ng kasagutan. Sa kalaunan, isang makalangit na bisita ang nagsabi kay Daniel, "Mula nang unang araw na iyong ilagak ang iyong isipan sa pagkaunawa, at magpakababa sa iyong Diyos, ang iyong mga salita ay pinakinggan: at ako'y pumunta dahil sa iyong mga salita. Nguni't ang pinuno ng kaharian ng Persia ay nakipagpunyagi sa akin ng dalawampu't isang araw" (Dan. 10:12-13). Isinugo ang makalangit na isang ito kay Daniel, ngunit siya ay binigo ng pinuno ni Satanas. Gayon pa man, gaya ng papapatuloy sa Daniel 10:13, "si Miguel, isa sa mga punong prinsipe, ay dumating upang tulungan ako." Ang sinaunang Persia at Grecia ay kapwa nasa ilalim ng mga pamunuan sa himpapawid. Ang bansa ng Israel, gayon pa man ay wala sa ilalim ng makasatanas na pinuno, kundi nasa ilalim ni Miguel, ang tagapagtanggol ng Israel. Habang nananalangin si Daniel sa loob ng tatlong linggong yaon, isang digmaan ang sumisiklab sa mga kalangitan. Kung nais nating maging mga mandaraig, ang higit na malakas na bahagi ng babae, dapat tayong manalangin. Ang lahat ng sabi-sabi, pamumuna, at pagsalungat ay hindi nagmumula sa mga tao, kundi mula kay Satanas, na nasa likod nila. Kung mananalangin ka ng tulad nito, kuwalipikado kang maging mandaraig. Huwag kang mag-aksaya ng oras sa pagtutuos ng inyong galit o nagpapabigat na kasalanan. Ang mga bagay na ito ay maliliit na "surot." Sa halip, sabihin kay Satanas na, "Satanas, nagambala ako nang maraming taon sa pagbibigay-pansin sa aking galit at sa aking nagpapabigat na kasalanan. Ngunit ngayon, ipapasa ko ito sa iyo. Hindi ko na papansinin ang mga bagay na ito, kundi bibigyang-pansin ko ang pagpapahayag sa iyo. Wala akong panahong manalangin para sa aking pagkagalit, ngunit may panahon ako upang bigyan ka ng isa pang sermon." Lahat tayo ay nalinlang, na nagsasabing "O, ang aking galit at aking nagpapabigat na kasalanan! Kung hindi ko mapananaigan ang mga ito, paano ako magiging banal, makita nang mukhaan ang Panginoon, at magkaroon ng wastong buhay-ekklesia?" Lumundag ka palabas sa nagpapabigat na kasalanan at bigyan mo si Satanas ng sermon. Ayon sa aking karanasan, maipatototoo ko na kung sisikapin mong manaig sa iyong galit, ang iyong galit ay lalaki. Huwag kang manalangin upang mapanaigan ang iyong galit - manalangin ka upang madaig "ang pinuno ng Persia" at "ang pinuno ng Grecia." Ipanalangin na magkaroon ng daan upang dumating si Miguel. Ipanalangin na marami sa pagbabawi ng Panginoon ang hindi lamang manatiling bahagi ng babae bagkus maging Mga Nilalaman
bahagi rin ng lalakeng-anak. Kung mananalangin tayong gaya nito, kung gayon isang araw ang lalakeng-anak ay iiral, at mangunguna ang arkanghel na si Miguel na makipagdigma sa mga kalangitan laban sa dragon at na magtapon sa kanya pababa sa lupa. C. Binuhay na muli at Niraptyur tungo sa Kalangitan at hindi Hinahayaang Makita si Satanas sa mga Kalangitan Matapos na ang lalakeng-anak ay mabuhay na muli at maraptyur sa kalangitan, hindi niya hahayaang makita si Satanas sa mga kalangitan. Kahit ngayon, hindi natin dapat hayaang makita si Satanas sa ekklesia, kundi dapat natin siyang labanan. Kung lalabanan mo si Satanas ngayon, magiging kuwalipikado kang labanan siya sa mga kalangitan. Pagkatapos tayong mairaptyur sa trono ng Diyos, makikita natin si Satanas, at matatakot siya sa atin. Kapag nakita natin siya, hindi natin hahayaan ang kanyang presensiya roon at ating sasabihin, "Satanas, ikaw ba ay nasa santuwaryo pa ng aming Diyos? Hindi ito ang lugar mo. Satanas, dapat kang lumayas." Kaagad-agad, isasagawa ni Miguel ang ating sinabi at makikipagdigma laban sa kanya. II. ANG ARKANGHEL NA SI MIGUEL AT ANG KANYANG MGA ANGHEL NA NAKIKIPAGDIGMA SA DRAGON Bakit hindi pa labanan ni Miguel at ng mga anghel ang dragon ngayon? Ang dahilan ay yaong hindi sila ang legal at kuwalipikadong tagapagpatupad. Sila ay mga pulis lamang. Tayo, ang lalakeng-anak, ang magiging legal at kuwalipikadong mga tagapagpatupad. Gaya nang nakita natin, pagkatapos nating maisalita ang ating ipinatutupad na salita, makikipaglaban ang kapitan at ang kanyang mga pulis sa kaaway. A. Nakikipagpunyagi sa Diyablo tungkol sa Katawan ni Moises Inihahayag ng Biblia ang pangalan ng dalawang anghel - Miguel at Gabriel. Si Gabriel ay isang tagapag-ulat na naghahatid ng mga balita sa bayan ng Diyos (Dan. 8:16; 9:21-22; Luc. 1:19, 26), samantalang si Miguel naman ay isang mandirigmang nagtatanggol sa bayan ng Diyos (Dan. 10:13, 21; 11:1; 12:1; Judas 9; Apoc. 12:7). Inihahayag ng Judas 9 na nakipagtalo si Miguel na arkanghel sa Diyablo tungkol sa katawan ni Moises. Ang Diyos ay may layunin para sa katawan ni Moises. Si Moises ay kinakailangang maparoon sa Bundok ng Pagbabagong-anyo, at ayon sa kapitulo 11, kailangang bumalik siya upang maging isa sa dalawang saksi. Kaya kailangang ipreserba ng Diyos ang kanyang katawan. Si Mga Nilalaman
Satanas, gayon pa man, ay nais itong wasakin. Ngunit nakipaglaban si Miguel kay Satanas tungkol dito. B. Nakikipaglaban sa mga Pinuno ni Satanas para sa Bayan ng Israel Inihayag sa Daniel 10:13, 21 at 11:1 na si Miguel ay nakipaglaban sa mga pinuno ni Satanas para sa bayan ng Israel. Si Miguel mula't sapul ay isang mandirigma para sa mga interes ng Diyos. C. Nakikipaglaban Ngayon sa Dragon upang Itapon Siya mula sa Kalangitan tungo sa Lupa Si Miguel ay nakikipaglaban na sa loob ng mga siglo. Kapag naraptyur na ang lalakeng-anak sa kalangitan at nagbigay ng salita kay Miguel, makikipaglaban siyang muli sa dragon upang itapon siya mula sa mga kalangitan tungo sa lupa. Nais kong maparoon upang makita itong maganap, upang ipatupad ang salita at upang makita si Miguel na isinasagawa ito. Umaasa ako na marami sa atin ang maparoroon. III. ANG DRAGON AT ANG KANYANG MGA ANGHEL NA NAKIKIPAGDIGMA A. Hindi Nanalo Sinasabi ng bersikulo 7 at 8, "At ang dragon at ang kanyang mga anghel ay nakipagbaka; at hindi sila nanalo." Ang "kanyang mga anghel" ay ang mga natisod na anghel na sumusunod kay Satanas upang magrebelde laban sa Diyos (Mat. 25:41). Si Satanas ay hindi kailanman magiging matagumpay laban kay Miguel at sa kanyang mga anghel. Siya ay magagapi. B. Wala Nang Lugar Pa sa Kalangitan Sinasabi rin ng bersikulo 8 ang ukol sa dragon at sa kanyang mga anghel na "ni nasumpungan pa ang kanilang dako sa langit." Sa pagkakagapi, wala nang kahit anong lugar pa para sa dragon at sa kanyang mga anghel sa kalangitan. C. Inihahagis kasama ng Kanyang mga Anghel Mula sa Langit tungo sa Lupa Sinasabi ng bersikulo 9, "At pinalayas ang malaking dragon, ang matandang ahas, ang tinatawag na Diyablo at Satanas, ang dumaraya sa buong pinananahanang lupa; siya ay inihagis sa lupa, at ang kanyang mga anghel ay pinalayas na kasama niya." Nakikita natin dito na Mga Nilalaman
ihahagis ang dragon at ang kanyang mga anghel sa lupa. Magaganap ito sa pasimula ng ikalimang trumpeta. Sinasabi ng Apocalipsis 9:1, "At nagtrumpeta ang ikalimang anghel, at nakita ko ang isang bituin mula sa langit na nahulog sa lupa, at sa kanya ay ibinigay ang susi ng [abyss]." Ang "bituin" sa bersikulong ito ay si Satanas. Pagkatapos niyang mahulog mula sa kalangitan patungo sa lupa, gagamitin niya ang susi ng abyss upang sanhiin ang pagpapahirap ng ikalimang trumpeta. Sa panahong yaon, mabubuksan ang pinto ng abyss at lalabas mula rito ang mga balang na inalihan ng demonyo. Natukoy na natin na ang mga balang na ito ay magpapahirap sa mga tao sa loob ng limang buwan. Alalahaning ang ikalimang trumpeta ay magiging ang palatandaan ng pagsisimula ng huling tatlo't kalahating taon. Pagkatapos na si Satanas, ang makalangit na bituin, ay maitapon na sa lupa, magiging napakaikli na ng kanyang oras, tatlo't kalahating taon na lamang. IV. ANG PAGDATING NG KAHARIAN NG DIYOS Pagkatapos palayasin ang dragon at ang kanyang mga anghel mula sa kalangitan, magkakaroon ng isang malakas na pagpapahayag sa kalangitan. Sinasabi ng bersikulo 10, "At narinig ko ang isang malakas na tinig sa langit, na nagsasabi, Ngayon ay dumating ang kaligtasan, at ang kapangyarihan, at ang kaharian ng ating Diyos, at ang awtoridad ng Kanyang Kristo, sapagkat pinalayas na ang tagapag-akusa ng ating mga kapatid na siyang nag-aakusa sa kanila sa harapan ng ating Diyos araw at gabi." Ang pakikipaglaban ng mga mandaraig na mananampalataya laban kay Satanas ay upang maipasok ang kaharian ng Diyos. Tinuturuan tayo ng Panginoon na manalangin para sa pagdating ng kaharian (Mat. 6:10). Kaalinsabay sa ating pananalangin para sa pagdating ng kaharian, kailangan nating makipaglaban para rito. Ang pagraptyur ng lalakeng-anak tungo sa kalangitan, ang pagtatapon kay Satanas tungo sa lupa, at ang pagpapahayag sa kalangitan ay sumasagisag na dadalhin ng lalakeng-anak ang kaharian tungo sa lupa. Kapag ang lalakeng-anak ay naraptyur tungo sa kalangitan at si Satanas ay naibagsak na mula sa kalangitan tungo sa lupa, yaon na ang magiging panahon upang ang kaharian ng Diyos ay dumating. Hindi lamang ang kaharian ang darating, bagkus ang kaligtasan din ng ating Diyos. Bagama't taglay natin ang kaligtasan ng Diyos ngayon, hindi pa natin ito natatamasa nang lubos, sa kasukdulan. Ngunit kapag dumating na ang kaharian ng Diyos, matatamasa na natin ang kaligtasan ng Diyos nang lubusan. Gaya rin ito ng kapangyarihan ng Diyos at ng awtoridad ni Kristo. Nakikibahagi na tayo sa kapangyarihan ng Diyos at sa awtoridad Mga Nilalaman
ni Kristo ngayon, ngunit ang ating ganap na katamasahan ng mga ito ay sa panahon ng kaharian. Nakita na natin na mayroong dalawang aspekto sa kaharian ng Diyos: ang aspekto ng realidad ng kaharian (Mat. 5:3) at ang aspekto ng pagpapakita ng kaharian. Ngayon, sa wastong buhay-ekklesia, mayroong realidad ng kaharian. Gayon pa man, sa buhay ekklesia wala tayong pagpapakita ng kaharian. Ang pagpapakita ng kaharian, na maipapasok sa pamamagitan ng mandaraig na mananampalataya, ay darating pagkatapos maraptyur ang lalakeng-anak tungo sa kalangitan. Ang mga salitang, "Ngayon ay dumating...ang kaharian ng ating Diyos" ay nagpapahiwatig sa pagpapakita ng kaharian ng Diyos. Kung tayo ang mga mandaraig, sa gayon tayo ay nabubuhay sa realidad ng kaharian ngayon. Yamang tayo ay nasa realidad na ng kaharian ngayon, tiyak na mapapasa- pagpapakita sa hinaharap. Ang mapasapagpapakita ng kaharian ay humihiling sa atin na mapasarealidad ng kaharian. tayo ng kaharian Sa mga mensaheng ito nakita natin ang pangitain ukol sa kung ano ang nagaganap sa sansinukob. Mahinahon ang ating kaisipan at alam natin kung ano ang nangyayari. Hindi natin pinanonood ang mga bagay mula sa lupa - pinanonood natin ang mga ito mula sa kalangitan. Nakikita natin ang isang maningning na babaeng kumakatawan sa Diyos at isang dragon na sumasagisag sa kaaway ng Diyos. Nakikita rin natin na ang dalawang ito ay naglalaban. Purihin ang Panginoon sapagkat tayo ay hindi lamang bahagi ng babae, bagkus tayo ay nagiging bahagi rin ng lalakeng-anak, ang higit na malakas na bahagi ng babae na nakikipaglaban sa dragon. Tayo ay nakikipaglaban sa dragon ngayon at isang araw mapapasa mga kalangitan tayo upang bigyan siya ng salita upang iwan ang kalangitan. Walang pantaong kaisipan ang makagagawa ng isang gayong larawan. Minsan pa, pinipilit tayong manampalataya na ito ay ang dibinong pahayag. Sino ang makapagsusulat ng ganitong talá? Walang sinuman, kabilang na si Plato o si Confucius, ang may sapat na talino upang buuin ito. Ang talang ito ay payak, kamangha-mangha, malalim at nagpapaloob ng lahat. Binibigyan tayo ng pansansinukob na pananaw ng kung ano ang nagaganap sa sansinukob. Mula ngayon, walang sinuman sa atin ang makapagsasabi na hindi natin alam ang nagaganap. Dapat nating sabihing lahat na, "Nakita ko ang pangitain at alam ko kung ano ang nagaganap." Aleluya para sa pangitaing ito! Nagagalak ako sapagkat sa gitna ng maraming mahahalagang bagay sa ikalawang bahagi ng aklat ng Apocalipsis ang una ay ang pangitaing ito ng pansansinukob na maningning na babae kasama ang kanyang lalakeng-anak na nakikipaglaban sa dragon. Dapat itong maging isang namamahalang pangitain. Hangga't nakikita natin ito, malalaman natin Mga Nilalaman
kung nasaan tayo, kung ano ang dapat nating gawin, at kung saan tayo dapat naroroon. Tayo ay nasa ekklesia, dapat tayong mapasalalakeng- anak, at ang ating hantungan ay ang maraptyur tungo sa kalangitan upang magbigay tayo ng utos kay Miguel na itapon si Satanas at ang kanyang mga anghel mula sa kalangitan. Kung makikita natin ang pangitaing ito, tiyak na isasaisantabi natin ang ating mga sarili. Mga Nilalaman
PAG-AARAL PAMBUHAY NG APOCALIPSIS MENSAHE TATLUMPU'T SIYAM ANG AKTUWALIDAD AT PRAKTIKALIDAD NG MANINGNING NA BABAE Noong kabataan ko, nasabihan ako na mayroong hindi kukulangin sa sandaang iba't ibang pagpapaliwanag ng aklat ng Apocalipsis. Paglaon ay gumugol ako ng maraming panahon upang pag-aralan ang aklat na ito. Kalaunan napagtanto ko na ang Biblia ay hindi mauunawaan sa pamamagitan lamang ng payak na pag-aaral ng lengguwahe nito. Kung uunawain natin ang mga Kasulatan, kailangan din natin ng karanasan. ANG PANGANGAILANGAN NG KARANASAN Isaalang-alang natin, halimbawa, ang bagay ng mga haligi sa 1 Hari 7:13-21. Sa mensahe walumpu't tatlo ng Pag-aaral pambuhay ng Genesis, tinukoy ko na ang taas ng bawat isa sa dalawang haligi, na labing-walong siko, ay kalahati ng tatlong kumpletong yunit ng labindalawang siko. Hindi ko nakuha ang puntong ito mula sa isang komentaryo. Sa halip, nagbasa ako ng iba't ibang salin ng Biblia upang matamo ang wastong pagkaunawa ng lengguwahe hinggil sa lahat ng puntong may kaugnayan sa pagtatayo ng mga haligi. Sinasabi ng 2 Cronica 3:15 na ang taas ng mga haligi ay may kabuuang tatlumpu't limang siko. Kaagad-agad tinanong ko ang aking sarili, "Bakit sinasabi sa 1 Hari 7:15 na ang taas ng bawat haligi ay labing-walong siko, ngunit sinasabi naman sa 2 Cronica 3:15 na ang taas ng dalawang haligi ay tatlumpu't limang siko?" Kaagad kong nakita na ang tatlumpu't limang siko ay ang kabuuan ng taas ng dalawang haligi. Pinatutunayan nito ang aking sinasabi na ang labing-walong siko ay kalahati ng tatlong kumpletong yunit. Ngunit ang kabuuan ay dapat sanang tatlumpu't anim. Paano naman ang nawawalang isang siko? Sa pamamagitan ng isang talâ sa isang salin natulungan akong magpasiya na ang hugpungan sa mga kapital ay walang dudang ang nawawalang siko. Ang buong haligi ay may sukat na labing-walong siko, ngunit kalahati ng isang siko ang nawala sa pinaghugpungan sa pagitan ng haligi at kapital. Upang matamo ang wastong pagkaunawa, kailangan nating pag-aralan ang iba't Mga Nilalaman
ibang salin ng Biblia. Ngunit ang mga salin ng Biblia ay hindi nagbibigay sa atin ng kahulugan sa loob ng buhay. Upang malaman ito, dapat mayroon tayong karanasan. Tanging sa pamamagitan lamang ng karanasan ko mauunawaan na ang labing-walong siko ay nagpapahiwatig ng kalahati ng tatlong kumpletong yunit at kailangan natin ang iba upang maging katugma natin. Taglay ang ganitong kaisipan, dumako na tayo ngayon sa aklat ng Apocalipsis. Sumasang-ayon tayong lahat na ang Apocalipsis ay isang aklat ng propesiya. Subalit upang maunawaan ang propesiya mayroon pa ring pangangailangan ng karanasan. Ang mga propesiya ay hindi lamang nagtuturo ng mga pang-obhektibong doktrina. Ang Biblia ay isang aklat ng buhay. Ang lahat ng nasa Biblia, maging ito man ay isang salaysay, isang kasaysayan, isang sagisag, isang anino, isang propesiya, o isang payak na salita, ay dapat na nauugnay sa buhay. Kung kulang tayo ng karanasan sa buhay, hindi natin mauunawaan ang kahulugan sa loob ng buhay ng maraming bahagi ng Salita. Upang maunawaan ang Apocalipsis, kailangan natin ang mga karanasan sa buhay. ANG MANINGNING NA BABAE BILANG ANG KABUUAN NG BAYAN NG DIYOS Sa mensaheng ito ay may kabigatan akong isalamuha pa nang higit ang tungkol sa pansansinukob na maningning na babae. Ang ilan sa mga pagpapaliwanag ng aklat ng Apocalipsis ay nagsasabi na ang babaeng ito ay ang Israel. Mangyari pa, mayroon silang batayan upang sabihin ito. Noong si Kapatid Nee ay batang-bata pa, noong mga taon bago ang 1933, nagsagawa siya ng pag-aaral ng aklat na ito. Noong panahong yaon, sinunod niya ang konsepto na ang babae sa kapitulo labindalawa ay ang Israel. Gayon pa man, pagkatapos ay nakakita siya nang higit pa - na ang babaeng ito ay tumutukoy sa piniling bayan ng Diyos (tingnan Ang Maluwalhating Ekklesia, pah. 82-86). Gaya ng natukoy ko na, ang babaeng ito ay hindi si Maria, na ina ni Hesus, ni hindi rin ang mga anak ni Israel lamang. Siya ang kabuuan ng bayan ng Diyos. Noong ako ay nasa Taiwan, hindi ko ginamit ang katawagang "ang kabuuan ng bayan ng Diyos." Ang pananalitang ito ay dumating sa akin nitong huling bahagi ng aking ministeryo. Ang ilan ay maaaring magtanong, "Paano mo mapatutunayan na ang babaeng ito ay ang kabuuan ng bayan ng Diyos?" Nasabi ko na upang maunawaan ang aklat na ito kailangan nating siyasatin kung ang ating pagkakaunawa nito ay tumutugma sa ating karanasan sa buhay. Mayroon bang anumang pagpapatunay mula sa Mga Nilalaman
ating karanasan sa buhay ukol sa isang partikular na pagpapaliwanag? Kung ipaliliwanag natin nang tama ang babae sa Apocalipsis 12, kailangan nating siyasatin ang anumang naimungkahing pagpapaliwanag sa ating karanasan sa buhay. Ang sabihing ang babaeng ito ay si Maria, ang ina ni Hesus, ay lubusang napaka obhektibo at walang kinalaman sa ating karanasan. Kung ganito ang kalagayan, sa gayon ang buong labindalawang kapitulo ng Apocalipsis ay hindi para sa atin. Ito ay isa lamang salaysay ng isang babae na nagngangalang Maria na nagsilang kay Hesus at sa kalaunan ay nagdusa ng pag-uusig. Kung ganito ang wastong pagkaunawa sa babae sa kapitulo labindalawa, sa gayon, para sa atin, ang kapitulong ito ay walang layunin. Anong dahilan at isinama pa ang kapitulong ito sa aklat ng Apocalipsis? Ang pagpapaliwanag na ito ay walang batayan at, ayon sa karanasan ng buhay ay walang anumang katayuan. Isang pagsulong na sabihing ang babaeng ito ay ang Israel. Ngunit kahit pa maging siya ay Israel lamang, wala siyang anumang kaugnayan sa atin, sapagkat ang kapitulong talá ng pakikipaglaban ni Satanas laban sa mga anak ni Israel. ito ay magiging isang payak lamang na Paaalalahanan ko kayo na ang aklat ng Apocalipsis, na binubuo ng dalawampu't dalawang kapitulo, ay nahahati sa dalawang pangunahing seksiyon na tiglabing-isang kapitulo bawat isa. Ang unang bahagi ay nagbibigay ng isang kumpletong balangkas ng mga pangyayari mula sa pag-akyat sa langit ni Kristo hanggang sa kawalang-hanggan. Sa kapitulo apat makikita natin ang tagpo sa langit pagkatapos ng pag-akyat sa langit ni Kristo, at sa kapitulo labing-isa makikita natin ang walang hanggang kaharian. Habang ang unang seksiyon ay nagbibigay ng isang pangkalahatang balangkas, ang ikalawang bahagi ay nagbibigay naman ng mga detalye ng ilang importanteng bagay at napakahahalagang bagay na magaganap sa pagitan ng pag-akyat sa langit ni Kristo at ng kawalang-hanggang hinaharap. Sa pinakasimula ng ikalawang seksiyong ito, mayroon tayong una sa mahahalaga at lubhang mahahalagang bagay - isang maningning na babae na sinasalungat ng isang pulang dragon. Gaya nang kung paanong ang ikalawang seksiyon ay nagsisimula sa isang babae, gayundin sa pagtatapos, sa kapitulo dalawampu't dalawa, makikita rin natin ang isang babae. Kaya nga, kapwa ang una at huling lubhang mahahalagang bagay ay isang babae. Ito ay makahulugan. titingnan natin ang kapitulo labindalawa nang may isang makitid na pananaw, maaaring isipin nating siya ay si Maria o ang bayan ng Israel. Ngunit kung mayroon tayong Sino ang babaeng ito? Kung Mga Nilalaman
isang malawak na pananaw na sumasakop ng isang malawak na kinasasaklawan, makikita natin na siya ay hindi si Maria o ang bayan ng Israel lamang, bagkus ang kabuuan ng bayan ng Diyos. Kung mayroon tayong isang masaklaw na pananaw, masasabi nating, "Ang babaeng ito ay hindi si Maria ni maging ang bayan ng Israel. Siya ay nararapat na maging ang lahat ng taong pinili at iniligtas ng Diyos para sa Kanyang ekonomiya." Sa sandaling magkaroon ka ng ganitong pagkatanto, magsisimula mong makita na ang mga bituin ay tumutukoy sa mga Patriarka, na ang buwan sa ilalim ng kanyang mga paa ay dapat na sumagisag sa yaong mga nasa ilalim ng kautusan, at ang araw ay dapat na kumatawan sa mga tao sa ekklesia. Ang gayong pang-unawa ay pumupunó sa ating kabuuang pananaw at nagsasanhi sa atin na sabihing, "Ang babaeng ito ay tiyak na isang pansansinukob na babae, na kinabibilangan ng lahat ng tao mula sa mga Patriarka hanggang sa huling sangkap ng Katawan ni Kristo." Ang ganitong pang-unawa ay pinagtibay ng pangitain ng babae sa pagtatapos ng Apocalipsis, kung saan makikita natin na ang Bagong Herusalem ay ang asawang babae ng Kordero (21:9), na binubuo kapwa ng mga Lumang Tipang banal, na ikinakatawan ng mga pangalan ng labindalawang lipi, at ng mga Bagong Tipang banal, na ikinakatawan ng mga pangalan ng labindalawang Apostol. ANG NILALAMAN NG IKALAWANG BAHAGI NG APOCALIPSIS Ano ang nasa pagitan ng dalawang dulong ito ng ikalawang bahagi ng Apocalipsis? Sa mga kapitulo dalawampu't isa at dalawampu't dalawa taglay natin ang Bagong Herusalem bilang ang asawang babae ng Kordero, at sa mga kapitulo labinsiyam at dalawampu ay taglay natin ang kasintahang babae at ang piging ng kasalan ng Kordero. Sa kapitulo dalawampu ang kasintahang babae ay magiging yaong mga maghahari kasama ni Kristo sa panahon ng sanlibong taong kaharian. Kaya sa mga kapitulo labinsiyam at dalawampu ang babae ay ang kasintahang babae, at sa mga kapitulo dalawampu't isa at dalawampu't dalawa siya ay ang asawang babae. Sa mga kapitulo labimpito at labing-walo makikita natin ang Dakilang Babilonia, ang panghuhuwad ng babaeng ito, ang panghuhuwad ng Herusalem. Ang pananaw na ito ay hindi lamang lohikal bagkus napakamakahulugan din. Ano naman ang mga kapitulo labintatlo hanggang labing-anim? Ang bagay na nagdudugtong sa mga kapitulo labindalawa at labintatlo ay ang tatlo at kalahating taon, o ang isang libo dalawandaa't animnapung araw. Sa 13:5 sinabihan tayo na ang Antikristo ay bibigyan ng awtoridad upang gumawa nang apatnapu't dalawang buwan, na siyang ang tatlo at kalahating taon o ang isang libo dalawandaa't animnapung araw. Sa 12:6 Mga Nilalaman
at 14 sinabihan tayo na ang babae ay kakandilihin sa ilang sa loob ng isang libo dalawandaan at animnapung araw, o sa loob ng isang taon, dalawang taon "mula sa mukha ng ahas." Samakatuwid, ang kapitulo labintatlo ay isang karagdagan sa kapitulo labindalawa na naglalarawan kung ano ang magaganap kapag inusig ng pulang dragon ang babae. Sa loob ng panahong na ito, isang halimaw, si Antikristo, ang lalabas mula sa dagat at magiging kaisa ng dragon upang makidigma laban sa mga banal, ang bayan ng Diyos. Sa kapitulo labing- apat binalaan ng Diyos ang tao, kasama ang mga banal, na huwag sumamba sa halimaw na ito, at binalaan Niya ang mga tao sa lupa na huwag sumunod kay Antikristo na usigin ang Kanyang bayan. Sa kapitulo labinlima makikita natin ang isang pangitain ng isang bilang ng mga banal na dumaig sa halimaw at sa kanyang larawan at nakatayo sa malasalaming dagat upang umawit at magpuri sa Panginoon. Sinasakop ng kapitulo labing-anim ang katapusang bahagi ng panahong ito, kung kailan ang Diyos ay magbabagsak ng pitong bomba, ang pitong mangkok ng mga huling salot, upang wasakin ang buong kaharian ng halimaw. Ito ay isang pagbubuod ng ikalawang seksiyon ng aklat na ito. taon, at kalahating ISANG KASAYSAYAN NG BABAE Ang ikalawang seksiyon ng Apocalipsis sa katunayan ay isang kasaysayan ng babaeng ito. Tila ba na ang huling labing-isang kapitulo ay naglalahad ng isang serye ng magkakabukod na bagay - ang dragon, ang dalawang halimaw, ang malasalaming dagat, ang pitong mangkok, ang dakilang Babilonia, ang piging ng kasalan. Maaaring lumitaw na ang ilan sa mga nakabukod na mga bagay na ito ay lubhang mahalaga at ang iba pa ay hindi gaanong mahalaga. Ngunit ang isaalang-alang ang bagay sa ganitong paraan ay nagpapahiwatig na kulang ka ng pangitain at walang wastong pananaw. Kapag mayroon kang wastong pananaw, masasabi mong, "Hindi ito isang seksiyong binubuo ng iba't ibang magkakabukod na mga bagay. Ito ay isang seksiyong nagbibigay ng buong kasaysayan ng bayan ng Diyos. Sinasabi nito kung paano nakikipaglaban ang kaaway ng Diyos laban sa Kanyang bayan at kung paano nagbubunga ang Kanyang bayan ng higit na malakas na bahagi, ang lalakeng-anak, upang talunin ang kaaway." Makikita natin na susulsulan ng kaaway ng Diyos si Antikristo, ang bulaang propeta, at ang kanilang mga tagasunod upang makidigma laban sa bayan ng Diyos. Ngunit daraigin sila ng bayan ng Diyos. Sa kalaunan, makikita natin na isasagawa ng Diyos ang Kanyang paghuhukom sa pamamagitan ng pitong mangkok upang wasakin ang kaharian ni Satanas sa ilalim ng kapangyarihan ni Antikristo. Kasunod nito, ibabagsak Niya ang patutot, ang Dakilang Babilonia. Pagkatapos si Kristo ay darating upang Mga Nilalaman
pakasalan ang bayan ng Diyos, upang talunin si Antikristo kasama ang mga piniling isa sa gitna ng bayan ng Diyos, at upang maghari kasama nila sa mga bansa sa isang libong taon. Pagkatapos nito, magkakaroon ng bagong langit at bagong lupa kasama ang Bagong Herusalem, ang sukdulang kaganapan ng bayan ng Diyos bilang ang asawang babae ng nagtutubos na Kordero hanggang sa kawalang-hanggan. ANG WASTONG KATAYUAN NG BAYAN NG DIYOS isa sa bayan ng Diyos, ang napakahalagang tanong ay kung ikaw ba ay tumatayo rito o hindi bilang ang bayan ng Diyos. Gamitin natin, minsan pa, ang paglalarawan ng mga Hudyo sa ngayon. Maaaring may labintatlo o labing-apat na milyong Hudyo sa lupa, ngunit kulang pa sa tatlong milyon sa kanila ang nasa bansang Israel. Hindi ba't ang milyun-milyong Hudyo sa New York City ay tunay na mga Hudyo? Oo, gayon nga sila. Gayon pa man, bagama't sila ay mga Hudyo at bagama't ang kanilang bilang ay humihigit sa bilang ng yaong nasa bansang Israel, hindi sila ang bansang Israel. Sa katunayan at sa praktikal, ang bansang Israel ay binubuo lamang ng yaong mga Hudyong nagsibalik. Sa labintatlo o labing-apat na milyong Hudyo, naiwala ng di-kukulangin sa labing-isang milyon ang batayan ng bansang Israel. Bilang resulta, bagama't sila ay mga tipikal na Israelita, hindi sila ang bansang Israel. Tangi lamang yaong mga Israelitang bumalik sa lupain ng kanilang mga magulang at tumatayo, namumuhay, at lumalaban doon ang siyang bansang Israel. Sa gayunding paraan, ang lahat ng Kristiyano ay bayan ng Diyos, ngunit naiwala ng karamihan sa kanila ang batayan ng pagiging ang bayan ng Diyos. Bagama't ikaw ay maaaring Marami ang nasasaktan kapag sinasabi natin na tayo ang ekklesia. Sinasabi nilang, "Ano! Hindi ba't kami rin ay tinubos ng dugo at naisilang na muli ng Espiritu?" Natatanto natin na mayroong maraming tinubos ng dugo at naisilang na muli ng Espiritu na mga Kristiyano at yaong ilan pa sa kanila ay mayaman sa Panginoon; gayon pa man naiwala nila ang batayan ng bayan ng Diyos bilang ang ekklesia. Mayroong ilang Hudyo sa New York City na mga milyonaryo; higit na mas mayaman sila kaysa sa mga mahihirap na Hudyo na bumalik sa Palestina. Ngunit ang mahihirap na Hudyong iyon ay ang bansang Israel at ang mayayamang isa sa New York City ay hindi. Ang ilang mayayamang Hudyo sa New York City ay nagbigay (donated) ng maraming salapi sa bansang Israel. Ngunit gaano man karami ang kanilang ibigay, hindi pa rin sila ang bansang Israel; sila ay mga mamamayan ng Estados Unidos. Maaaring sabihin nilang, "Mahal ko Mga Nilalaman
ang bansang Israel at ako ay para sa bansang Israel." Bagama't pasasalamatan natin ang Panginoon para rito, gayon pa man hindi sila nito nagagawang bansang Israel. Ang tanging paraan para sila ay maging ang bansang Israel ay ang bumalik sa lupain ng kanilang mga magulang upang tumayo at makipaglaban kaagapay niyaong mga mahihirap na Hudyo na nakabalik na. Sa gayon lamang sila magiging aktuwal na bahagi ng bansang Israel. Sa gayong paraan sila ay hindi lamang magiging para sa bansang Israel; sila ay magiging ang bansang Israel. Gayundin, hindi ang mga Kristiyano sa mga denominasyon, mga sekta, at mga malalayang grupo ang magsisilang sa lalakeng-anak. Upang maisilang ang lalakeng-anak may pangangailangan para sa isang bahagi ng bayan ng Diyos na bumalik sa wastong katayuan ng babae. Yaong mga nagtataglay ng katayuang ito ay mayroong lamang Diyos at wala nang iba pa. Sila ang babae na nasa wastong batayan upang maisilang ang lalakeng-anak. Minsan pang sasabihin ko na kung uunawain natin ang Biblia, lalung-lalo na ang mga propesiya, kailangan nating unawain ito sa pamamagitan ng buhay at para sa buhay. Ang pagpapaliwanag na ibinigay ng Panginoon sa atin ay hindi lamang sa pamamagitan ng buhay at may kasamang buhay - yaon ay, mas higit pa, para sa buhay. Kailangan nating lahat na aktuwal at praktikal na maging bahagi ng babae. Kung masasabi mo lamang na, "Ako ay natubos ng dugo at naisilang na muli ng Espiritu at napunuan ng Espiritu," ikaw ay isang tunay na Kristiyano - salamat sa Panginoon para rito - ngunit sa katunayan at sa praktikal hindi ka bahagi ng babae na siyang magsisilang ng lalakeng-anak. Katulad ka ng mga Hudyo sa New York City na nagdedeklara na sila ay mga Hudyo at na sila ay para sa bansang Israel. Sila ay mga Hudyo, ngunit hindi nila masasabi na sila ay ang bansang Israel. Tinutulungan nila ang bayan ng Israel at sila ay para sa bayan ng Israel, ngunit hindi sila ang bansang Israel sa isang praktikal na paraan. Sa gayunding paraan, sa ngayon ay hindi ang kalat-kalat na mga anak ng Diyos, yaong mga naiwala ang kanilang batayan, ang magsisilang ng lalakeng-anak. Tangi lamang yaong bahagi ng tinubos na bayan ng Diyos na nakakita ng Kanyang ekonomiya at yaong mga laang bumalik sa kinatatayuan, ang batayan, ng dalisay na babae ang magsisilang ng lalakeng-anak. BUMABALIK SA NAMUMUKOD-TANGING BATAYAN Kung tayo ay praktikal na mapabibilang sa dalisay na babaeng ito, kailangan nating iwaksi ang lahat ng bagay maliban sa Diyos at kay Kristo at bumalik sa namumukod-tanging batayan upang mataglay si Mga Nilalaman
Kristo bilang ang ating natatanging asawang lalake. Tinatanggihan nating mabinhian ng anupaman maliban kay Kristo. Magpapabinhi lamang tayo kay Kristo, sapagkat Siya ang ating namumukod-tanging asawa. Karagdagan sa Kanya, wala na tayong sino pa man at iba pa man. Ngayon, taglay natin ang katayuan ng babaeng ito. Gayon pa man, kung ikaw ang maybahay ni G. Smith, bakit ka nakikipisan kay G. Jones? Maaaring sabihin mong, "Ako ang asawa ni G. Smith. Kami ay maayos na ikinasal sa isang tiyak na taon, buwan, at araw." Ito ay tama, ngunit sino ang kapisan mo? Nakikipisan ka lamang ba kay G. Smith, o nakikipisan ka pa rin sa iba pa? Marahil hindi ka nakikipisan sa ibang lalake, ngunit ikaw ay nananatiling kasama lamang ng iyong alagang aso sa iyong bahay. Sa pagsasagawa nito, naiwawala mo ang batayan ng pagiging si Gng. Smith. Sa pandoktrina, ikaw ang asawa ni G. Smith, ngunit sa katunayan at sa praktikal, araw kada araw hindi ka si Gng. Smith. Naiwala mo ang batayang ito at patuloy na naiwawala pa ito. Kung ikaw ay babalik sa batayan ng pagiging si Gng. Smith, dapat mong iwan lahat ng iba pang lalake at lahat ng ilan pang bagay, at bumalik nang dalisay, iisa ang pinagtutuunan, at natatangi upang maging kaisa ni G. Smith. Sa gayon, ikaw ay aktuwal, praktikal, at ganap na magiging ang asawa ni G. Smith. Ang asawang ito ang magsisilang ng mga anak, hindi lamang para kay G. Smith bagkus galing kay G. Smith din. Nawa ay kaawaan tayo ng Panginoon. Hindi ito isang doktrina; ito ay napakapraktikal. Pinasasalamatan natin ang Panginoon na binuksan Niya ang Kanyang Salita sa atin at binuksan Niya ang ating mga mata upang makita ang pangitaing ito. Ngayon ang ating pangangailangan ay ang maging tapat sa pangitaing ito. "O Panginoon, pinasasalamatan Ka namin sa pagdadala Mo sa amin pabalik sa wastong katayuan ng Iyong bayan. Salamat sa Iyo, Panginoon, na kami sa katunayan ang babaeng magsisilang sa lalakeng-anak. Panginoon, hindi lamang kami ang babae, bagkus kami ay umaasa rin na magiging ang lalakeng-anak sa kalaunan." Mga Nilalaman
PAG-AARAL PAMBUHAY NG APOCALIPSIS MENSAHE APATNAPU ANG HALIMAW MULA SA DAGAT (1) Sa mensaheng ito darako tayo sa halimaw mula sa dagat (13:1). Ang mga kapitulo labindalawa at labintatlo ay tila tumatayong mag-isa, at sa loob ng maraming taon ay hindi ko nalaman ang kaugnayan sa pagitan ng mga ito. Ang nag-uugnay ay ang dagat na binanggit sa 12:18 at 13:1. Ang Apocalipsis 12:18 (13:1 sa KJV) ay nagsasabi, "At siya [ang dragon] ay tumayo sa buhanginan ng dagat." Kasunod nito, sinasabi ng 13:1, "At nakita ko ang isang halimaw na umaahon mula sa dagat." Ang dagat kapwa sa 12:18 at sa 13:1, gayundin ang malaking dagat sa Daniel 7:2, ay tumutukoy sa Dagat Mediteraneo. (Ang Mediteraneo ay nangangahulugang "ang dagat sa gitna ng lupa.") Kaya, ang dagat ay ang pandugtong na nag-uugnay sa mga kapitulo labindalawa at labintatlo. Sa kapitulo labindalawa, ang dragon ay nagapi at itinapon mula sa langit tungo sa lupa. Pagkaraang makarating sa lupa, kaagad ay sinimulan niyang pukawin ang halimaw mula sa dagat. Ang buhanginan ng dagat dito ay walang dudang tumutukoy sa dalampasigan ng Banal na Lupain, ang mismong baybayin ng bansang Israel. Ang dragon ay tatayo roon at sasanhiin ang halimaw, si Antikristo, na umahon mula sa dagat. Ang katunayang ang dragon ay nakatayo sa buhanginan ng dagat at ang katunayang ang banal na lunsod, ang Herusalem, ay yuyurakan sa loob ng apatnapu't dalawang buwan (11:2) ay nagpapahiwatig na ang pag- uusig ni Satanas sa matinding kapighatian ay isasagawa nang higit sa lupain ng Israel. Sa mga mensaheng ito sa Apocalipsis 13 may kabigatan akong tukuyin ang lahat ng iba't ibang aspekto ni Antikristo, gaya ng inihayag sa atin nang detalyado sa Daniel, Apocalipsis, at 2 Tesalonica, upang ang mga banal ay magkaroon ng isang malinaw na pagkaunawa hinggil sa masamang taong ito. Halos walang anumang bagong bagay sa aklat ng Apocalipsis. Sa halip, halos lahat ng aytem dito ay binanggit sa Lumang Tipan. Kung uunawain natin ang aklat ng Apocalipsis, dapat nating taluntunin ang mga aytem na nakikita rito pabalik sa unang pagbanggit sa kanila sa Mga Nilalaman
Lumang Tipan. Sa ganitong paraan makikita natin kapwa ang orihinal na pahayag at ang pag-unlad ng pahayag. Ito ang kaso, sa prinsipyo, kay Antikristo. Si Antikristo ay inihayag sa Daniel, ngunit ang Apocalipsis ay nagbibigay ng isang higit pang pagpapaunlad tungkol sa kanya. Marami sa atin ang bahagyang pamilyar sa mga propesiya sa aklat ng Daniel. Sa mga mensaheng ito kailangan nating isaalang-alang ang apat na kapitulo sa Daniel: kapitulo dalawa, isang salaysay tungkol sa panaginip ni Nebukadnezar; kapitulo pito, isang pahayag tungkol sa apat na halimaw mula sa dagat; kapitulo walo, ang lalakeng tupa at ang lalakeng kambing na nagtutunggalian; at kapitulo labing-isa, ang mga hari mula sa kahilagaan at katimugan. Sa kapitulo walo isang maliit na sungay ang lumitaw mula sa isa sa apat na sungay ng lalakeng kambing, at may isang bagay ding lumabas mula sa hari sa hilaga sa kapitulo labing-isa. Ang dalawang ito ay magkapareho. Ang malaking larawan sa kapitulo dalawa ay may apat na bahagi: ang ulo, ang dibdib at ang mga bisig, ang tiyan at ang mga hita, at ang mga binti, kasama ang sampung daliri ng paa. Ang ikaapat na bahagi ay una munang nahati sa dalawang binti at pagkatapos ay sa sampung daliri. Ang mga panahon ng kasaysayan na ipinahihiwatig ng naunang tatlong bahagi ng larawan at ng dalawang binti ay naganap na, subalit ang sampung daliri ay hindi pa nagaganap. Ang apat na halimaw sa kapitulo pito ay tumutugma sa apat na bahagi ng malaking larawan sa kapitulo dalawa. Ang unang halimaw ay tumutugma sa ulo, ang ikalawa sa dibdib at mga bisig, ang ikatlo sa tiyan at mga hita, at ang ikaapat sa mga binti kasama ang sampung daliri. Sa kalaunan, ayon sa pangitain sa kapitulo pito, ang ikaapat na halimaw ay magkakaroon ng sampung sungay. Ang sampung sungay na ito ng ikaapat na halimaw sa katunayan ay magiging ang sampung daliri ng ikaapat na seksiyon ng malaking larawan. Ang dalawang hayop sa kapitulo walo, ang lalakeng tupa at ang lalakeng kambing, ay katumbas ng ikalawa at ikatlong halimaw na binanggit sa kapitulo pito. Kaya, ang lalakeng kambing ay katumbas ng ikatlong halimaw at ng ikatlong seksiyon ng malaking larawan. Ayon sa kapitulo walo, sa ibabaw ng lalakeng kambing ay may apat na sungay, at mula sa isa sa mga ito ay sumulpot ang isang maliit na sungay. Sa kapitulo labing-isa ng Daniel mayroon tayong dalawang hari, ang hari ng katimugan at ang hari ng kahilagaan. Ang hari ng kahilagaan ay isang anino ni Antikristo, at siya ay lumabas mula sa mga sungay ng lalakeng kambing sa kapitulo walo. Pakibigyang pansin ang mga ugnayan sa pagitan ng apat na kapitulong ito sa Daniel. Ang apat na halimaw sa kapitulo pito ay katumbas ng apat na seksiyon ng malaking larawan sa kapitulo dalawa. Mga Nilalaman
Ang lalakeng tupa at ang lalakeng kambing sa kapitulo walo ay katumbas ng ikalawa at ikatlong halimaw sa kapitulo pito. Ang hari ng kahilagaan sa kapitulo labing-isa ay lumitaw mula sa isa sa apat na sungay ng lalakeng kambing sa kapitulo walo. Sa kalaunan, ang hari ng kahilagaan ay magiging isang anino, isang sagisag, ni Antikristo, na siyang ang maliit na sungay na binanggit sa kapitulo walo. Sa Daniel 9:24-27 mayroon tayong propesiya hinggil sa pitumpung sanlinggo. Ayon sa kapitulong ito, pitumpung sanlinggo ang inilaan ng Diyos sa kasaysayan ng Israel. Ang bawat linggo ay nangangahulugan ng isang panahon ng pitong taon. Pagkalipas ng ikaanimnapu't siyam na linggo, isang prinsipe, si Tito, ang dumating upang wasakin ang Herusalem, at ang Herusalem ay niyurakan sa ilalim ng mga paa ng mga Hentil. Sa panahong yaon, ang paninira ay dumating kasama ang kasuklam-suklam (Dan. 9:27). Noong A.D. 70 winasak ni Tito ang lunsod ng Herusalem. Mula sa panahong yaon hanggang 1967 ang Herusalem ay nasa ilalim ng kontrol ng mga Hentil. Ang pagkakabalik ng Herusalem sa mga Hudyo noong 1967 ay isang pagpapahiwatig na napakalapit na natin sa katapusan ng kapanahunan. Sa pamamagitan ni Antikristo ang paninira na may kasamang kasuklam-suklam ay madaling darating sa kaganapan. I. ANG IKAAPAT NA HALIMAW SA DANIEL 7 Ang halimaw mula sa dagat sa 13:1 ay ang huli at lubhang mahalagang bahagi ng ikaapat na halimaw sa Daniel (Dan. 7:7-8, 19-26). Kapwa sa Daniel at sa Apocalipsis ang halimaw mula sa dagat ay tumutukoy hindi lamang sa Imperyo Romano bagkus partikular na tumutukoy kay Antikristo. Kaya, sa kalaunan si Antikristo ay ang halimaw na nagmula sa dagat, ang ikaapat na halimaw sa Daniel 7. A. Kakila-kilabot at Nakakatakot Ang halimaw na ito ay kakila-kilabot at nakakatakot (Dan. 7:7, 19). Sa nakalipas ang Imperyo Romano ay gumawa ng kakila-kilabot at mga nakakatakot na bagay. Sa hinaharap si Antikristo ay gagawa rin ng mga nakakatakot na bagay upang pinsalain ang mga tao. Ang dalawa ay kapwa malupit at kakila-kilabot. B. Napakalakas Inihahayag ng Daniel 7:7 na ang halimaw ay "napakalakas." Ang Imperyo Romano ang pinakamalakas na paganong kapangyarihan sa kasaysayan, at si Antikristo ay magiging malakas din sa pambihirang Mga Nilalaman
paraan, malakas pa nga sa loob ng kapangyarihan ni Sanatas. Kung papaanong nasakop ng Imperyo Romano ang lahat ng karatig na makapangyarihang bansa, gayundin ay gagapiin at sasakupin ni Antikristo ang lahat ng makapangyarihang bansa sa paligid ng Dagat Mediteraneo. C. Nagtataglay ng Malalaking Bakal na Ngipin at mga Tansong Kuko Ang halimaw ay mayroon ding malalaking bakal na ngipin at mga tansong kuko (Dan. 7:7, 19). Ang mga bakal na ngipin ay para sa pagkain o pananakmal, at ang mga tansong kuko ay para sa pagtayo o pagyurak. D. Sinasakmal ang Buong Lupa at Pinagluluray-luray Ito Sinasakmal ng halimaw na ito ang buong lupa at niluluray-luray ito (Dan. 7:7, 19, 23). Kasama ng lahat ng iba pang aspekto ng paglalarawan sa halimaw, umaangkop ito unang-una sa sinaunang Imperyo Romano kasama ang mga Cesar nito at pagkatapos ay sa darating na Antikristo. E. Niyuyurakan ng Kanyang mga Paa ang Nalabi Niyuyurakan ng ikaapat na halimaw ng kanyang mga paa ang nalabi (Dan. 7:7, 19, 23). Anuman ang matitira pagkatapos ng pananakmal at pagluluray-luray ay yuyurakan ng halimaw. Ito ay totoo sa Imperyo Romano noong nakalipas, at ito ay magiging totoo rin kay Antikristo sa hinaharap. F. Nagtataglay ng Sampung Sungay Ang halimaw ay mayroon ding sampung sungay (Dan. 7:7, 20, 24). Tumutugma ang sampung sungay na ito sa sampung daliri ng paa malaking larawan sa kapitulo dalawa. Ayon sa pangitain ng malaking larawan sa Daniel 2, ang sampung hari na ikinakatawan ng sampung daliri, sa pananaw ng Diyos, ay ang pinakamababang bahagi ng katawan. Gayon pa man, sa pangitain sa Daniel kapitulo pito ang sampung kahariang ito na ikinakatawan ng sampung hari ay itinaas bilang ang sampung sungay. Sa kapitulo dalawa ang mga haring ito ay ang pinakamabababa, at sa kapitulo pito sila ang pinakamatataas. Kung ang mga haring ito man ay pinakamabababa o pinakamatataas ay nakadepende sa ating pananaw. Kung tatanawin natin sila mula sa pananaw ng kalangitan, sila ay magiging pinakamabababa. Gayon pa man, kung tatanawin natin sila mula sa makasanlibutang pananaw, ang Mga Nilalaman
mga kahariang ito ay tila magiging ang pinakamatataas. Higit pa rito, ang mga makasanlibutang pulitika at mga makasanlibutang kaharian, sa mga mata ng Diyos, ay tulad ng mababangis na halimaw na walang ginawa kundi manira at manakmal ng mga tao. Subalit sa mga mata ni Nebukadnezar, yaon ay, sa mga mata ng tao, ang mga makasanlibutang kaharian ay tila isang malaki at maluwalhating larawan. G. Mayroong isang Maliit na Sungay na Sumisibol sa gitna ng Sampung Sungay Ang ikaapat na halimaw ay may isang maliit na sungay - ang Antikristo - na sumisibol sa gitna ng sampung sungay (Dan. 7:8, 20, 24- 26). Si Antikristo ay sisibol mula sa isa sa sampung sungay. 1. Nagtataglay ng mga Mata na gaya ng mga Mata ng Tao Ang maliit na sungay na ito ay magkakaroon ng mga mata na gaya ng mga mata ng tao (Dan. 7:8, 20). Dito ang mga mata ay nangangahulugan ng panloob na pagkakaunawa. Na ang sungay ay magkakaroon ng mga mata na gaya ng mata ng tao ay nagpapahiwatig na si Antikristo ay magiging napakatalino. Siya ay magiging isang taong puspos ng kaalaman at magtataglay ng dakilang panloob na pagkakaunawa. Maaaring nalalaman niya kapwa ang agham pampulitika at pamilyar sa lahat ng napapanahong siyentipikong kaalaman. Panatilihin ninyo ito sa inyong kaisipan habang nagmamasid kayo sa pandaigdig na sitwasyon at nagbabasa ng mga pahayagan. Hindi magtatagal mula ngayon, ang isang gayong tao ay babangon. 2. Nagtataglay ng isang Bibig na Nagsasalita ng mga Dakilang Salita laban sa Kataas-taasan Ang maliit na sungay na ito ay magkakaroon din ng isang bibig na nagsasalita ng mga dakilang salita laban sa Kataas-taasan (Dan. 7:8, 20, 25). Siya ay magiging palalo sa pananalita at magsasalita ng mga mapaglapastangang salita laban sa Diyos. Si Antikristo ay magiging isang magaling na tagapagsalita. Maging sa ngayon, ang sinumang kandidato para sa katungkulang pampulitika ay dapat na kapwa maging matalino at magaling magsalita. Mas dakilang mga salita ang isinasalita ng isang kandidato, mas malamang na siya ang manalo. Kapag nakakita kayo ng isang matalino at magaling magsalitang tao na nagsasalita ng mga mapagmataas na salita at nilalapastangan ang Diyos, dapat ninyong bigyang-pansin ito - maaaring siya si Antikristo. Mga Nilalaman
3. Nagtataglay ng isang Anyo na Higit na Matipuno kaysa Kanyang mga Kasama Ang maliit na sungay ay magkakaroon ng isang anyo na higit na matipuno kaysa sa kanyang mga kasama (Dan. 7:20). Ang kanyang anyo lubhang ay magiging makapangyarihan, at lubhang kaakit-akit na makakaya niyang pasukuin ang marami sa pamamagitan lamang ng kapangyarihan ng kanyang presensiya. Hindi tayo iniiwan ng Biblia sa kadiliman. Hindi lamang nito inihahayag si Kristo, bagkus ay malinaw ding inilalarawan si Antikristo. Kapag siya ay nagpakita, madali natin siyang makikilala. lubhang malakas, lubhang matipuno, 4. Nakikipagdigma sa mga Banal at Nananaig laban sa Kanila Sinasabi ng Daniel 7:21, "Ako'y nakatingin, at ang sungay na ito ay nakipagdigma sa mga banal, at nagtagumpay laban sa kanila." Hindi lamang magiging palalo at mapaglapastangan si Antikristo, bagkus siya rin ay makikipagdigma laban sa mga banal. Uusigin niya ang mga Hudyong may takot sa Diyos at ang mga Kristiyanong nananampalataya kay Kristo. 5. Nililipol ang mga Banal sa loob ng Tatlo at Kalahating Taon Ipinapakita ng Daniel 7:25 na "[pahihinain] ang mga banal ng Kataas-taasan" ng maliit na sungay. Ilalagay ni Antikristo ang mga banal sa ilalim ng kanyang kamay at unti-unti silang pahihinain. Kung papaano niya ito gagawin ay hindi ko nalalaman. Higit na mahirap batahin ang pagpapahinang ito kaysa sa mapatay nang biglaan. Huwag hintaying maranasan mo pa ito. Manapa'y, manalangin na matakasan mo ito. Mas lalo tayong nakakikita ng isang bumabangon na tulad ng taong ito, mas lalo tayong kailangang manalangin, "Panginoon, kung siya na ito, ialis Mo na ako bago siya humawak ng kapangyarihan. Hindi ko nais mapasailalim ng kanyang kamay." 6. Nagtatangkang Baguhin ang mga Panahon at ang mga Kautusan Inihahayag din ng Daniel 7:25 na ang maliit na sungay ay "[mag- iisip na] baguhin ang mga panahon at mga kautusan." Ang pagbabagong ito ng mga panahon at mga kautusan ay tumutukoy sa pagbabago ng mga itinalagang pista ng mga anak ni Israel. Ayon sa aklat ng Levitico, ang Mga Nilalaman
Diyos ay nagtalaga ng di-kukulangin sa pitong taunang pista para sa bayang Hudyo. Sapagkat ang mga pistang ito ay may kaugnayan sa pagsamba sa Diyos at sapagkat si Antikristo ay sasalungat sa anumang uri ng relihiyon, aalisin niya ang lahat ng pista at babaguhin ang lahat ng kautusan. Ang mga kautusang ito ay tumutukoy sa mga kautusan ng Diyos na ibinigay sa Kanyang bayan sa pamamagitan ni Moises. Kaya, babaguhin ni Antikristo ang relihiyon ng mga Hudyo, aalisin ang mga pista, at babaguhin ang mga kautusang natanggap nila mula sa Diyos sa pamamagitan ng kanilang mga ninuno. 7. Aalisin ang Kanyang Kapangyarihan Sinasabi ng Daniel 7:26, "Ang hukuman ay uupo sa paghatol at ang kanyang kapangyarihan ay aalisin." Ang kapangyarihan ng maliit na sungay, ni Antikristo, ay aalisin. 8. Tinutupok at Winawasak Inihahayag din ng bersikulo 26 na si Antikristo ay tutupukin at wawasakin "nang ganap." Bagaman hindi tiyakang sinasabi sa atin ni Daniel kung paano wawasakin si Antikristo, alam natin mula sa ibang bahagi ng Salita na siya ay wawasakin sa pamamagitan ng dagat- dagatang apoy (19:20). II. ANG MALIIT NA SUNGAY SA DANIEL 8 Ngayon ay dumako tayo sa kapitulo walo ng Daniel, kung saan makikita natin ang maliit na sungay (bb. 8-12, 21-25). Si Antikristo ay magiging ang ikaapat na halimaw sa Daniel kapitulo pito at gayundin ang maliit na sungay na inihayag sa Daniel kapitulo walo. Ang pahayag sa Daniel kapitulo walo ay pangunahing tungkol sa dalawang bagay - ang lalakeng tupa na sumasagisag sa Persia at ang kambing na sumasagisag sa Grecia. Sa kanyang aklat ukol sa mga dakilang propesiya, sinasabi ni G.H. Pember na sa buong sinaunang Persia, lalung-lalo na sa kabisera, ang simbolo ng isang lalakeng tupa ay natagpuan. Higit pa rito, sa sinaunang Grecia maraming simbolo ang mga kambing. Ang Biblia ay gumagamit ng isang lalakeng tupa upang isagisag ang Persia at isang kambing upang isagisag ang Grecia. Ang kambing sa kapitulong ito ay tumutukoy kay Alexander the Great. Si Alexander ay nasa kapangyarihan nang halos labindalawang taon at namatay nang biglaan sa kanyang edad na nasa mga tatlumpu. Ang lakas niya ay hindi tulad ng sa lalakeng tupa, kundi katulad ng sa lalakeng kambing. Sinasabi sa atin ng kasaysayan na nang si Alexander the Great Mga Nilalaman
ay nagtungo sa Macedonia, nagsuot siya ng putong ng mga sungay ng kambing. Sinasabi ng Daniel 8:8, "At lubhang itinaas ng lalaking kambing ang kanyang sarili, ngunit nang siya'y lumakas, ang malaking sungay ay nabali. Sa lugar nito'y lumitaw ang apat na lantad na sungay, paharap sa apat na hangin ng langit." Si Alexander the Great ay may apat na heneral. Matapos ang pagkamatay ni Alexander, ang mga heneral na ito ay sumakop ng ilang teritoryo at mula sa mga ito ay gumawa ng mga kaharian para sa kanilang mga sarili. Kaya, pagkamatay ni Alexander, ang sinaunang kaharian ng Macedonia ay nahati tungo sa apat na kaharian. Habang binabasa natin ang propesiyang ito, na isinulat mahabang panahon bago pa ang panahon ni Alexander, wala tayong magagawa kundi ang maniwala na ang Biblia ay binigyang-inspirasyon ng Diyos. Nang binabasa ko at pinag-aaralan ang mga bagay na ito limampung taon na ang nakalilipas, ako ay lubos na nakumbinsi na ang Biblia ay binigyang-inspirasyon ng Diyos. Walang pantaong kaisipan ang makapagbibigay sa atin ng gayong isang maiksi subalit nagpapaloob ng lahat na pahayag. A. Mula sa Isa sa Apat na Sungay ng Kambing Ang maliit na sungay sa Daniel 8 ay lumabas mula sa isa sa apat na sungay ng kambing, yaon ay, mula sa isa sa apat na kaharian ng sinaunang Macedonia at Grecia (bb. 8-9, 21-23). B. Lubhang Naging Makapangyarihan tungo sa dakong Timog, sa dakong Silangan, at sa dakong Maluwalhating Lupain Sinasabi ng Daniel 8:9, "[At] mula sa isa sa mga yaon ay lumitaw ang isang maliit na sungay, na lubhang naging makapangyarihan, sa dakong timog, at sa dakong silangan, at sa maluwalhating lupain." Ang "timog" ay tumutukoy sa Ehipto, ang "silangan" ay tumutukoy sa Asia Minor, at ang "maluwalhating lupain" ay tumutukoy sa Banal na Lupa. Ang pagkaalam nito ay magbibigay-kakayahan sa ating malaman ang rehiyon mula sa kung saan babangon ang maliit na sungay. Siya ay magmumula alinman sa Grecia o sa Macedonia, marahil ay sa Grecia. Ito ang dahilan na siya ay magiging napakatalino, sapagkat, mula pa nang sinaunang panahon, ang mga Griyego ay kilala na sa kanilang mga intelektuwal na katagumpayan. Gayon pa man, ang mga propesiya sa Biblia kung minsan ay may pagka "malihim" (sneaky). Halimbawa, ipinropesiya ng Micas 5:2 na si Kristo ay ipanganganak sa Betlehem. Bagaman ang propesiyang ito ay Mga Nilalaman
naisakatuparan, mahirap para sa sinuman na tuntunin na ang Betlehem ang pinagmulan ni Kristo. Ang Kanyang inang si Maria ay nagbuntis sa Nazaret, hindi sa Betlehem. Nang malapit na ang panahon ng kanyang panganganak, siya ay naglakbay tungo sa Betlehem at nanatili roon nang sapat na panahon lamang upang ang Panginoong Hesus ay maisilang. Di- naglaon pagkatapos ng kanyang kapanganakan, si Hesus ay dinala ng Kanyang mga magulang sa Ehipto at paglaon ay sa Nazaret, kung saan Siya ay pinalaki (Mat. 2:19-23). Kaalinsunod, nakilala Siya ng lahat bilang Hesus ng Nazaret. Halos walang sinuman ang nakaalam na, sa isang "malihim" na paraan, Siya sa katunayan ay ipinanganak sa Betlehem. Sinasabi ni Ginoong Pember na si Napoleon ay inapo ng mga Griyego. Bagaman mahirap itong matiyak, malakas ang pakiramdam ko na si Antikristo ay isa ring inapo ng mga Griyego. Gayon pa man, mahirap malaman kung saan siya eksaktong magmumula. Gayon pa man, walang duda na siya ay may malapit na kaugnayan sa Grecia sa ilang paraan. Hindi ko ito hula o interpretasyon; ito ang malinaw na nais ipahiwatig sa Daniel 8:9. Si Antikristo ay tiyak na manggagaling sa isa sa apat na kaharian sa teritoryo ng sinaunang imperyo ng Macedonia at Grecia sa ilalim ni Alexander the Great. Sa puntong ito ating isaalang-alang, bilang isang saklong, ang pangkasaysayang pagsasakatuparan ng Daniel 2:31-33, 38-45 at 7:3-7. Ang ulo ng malaking larawan, ang unang halimaw, ay ang imperyo ng Babilonia (605 B.C. hanggang 539 B.C.). Ang dibdib at mga bisig ng malaking larawan, ang ikalawang halimaw, ay kumakatawan sa imperyo ng Medo-Persia (549 B.C. hanggang 330 B.C.). Ang Media at Persia ay tulad ng dalawang bisig, ngunit ang mga ito ay iisang imperyo. Ang tiyan at mga hita ng malaking larawan, ang ikatlong halimaw, ay sumasagisag sa imperyo ng Macedonia at Grecia (336 B.C. hanggang 323 B.C.). Gaya ng nakita na natin, matapos ang kamatayan ni Alexander the Great, ang imperyo ng Macedonia at Grecia ay nahati tungo sa apat na bahagi: ang kaharian ni Ptolemy sa Ehipto, Cirene, Coelo-Syria, at mga bahagi ng Asia Minor; ang kaharian ni Cassander sa Macedonia at Grecia; ang kaharian ni Lysimachus sa Tracia, kanlurang Bitinia, Lesser Phrygia, Mysia, at Lydia; at ang kaharian ni Seleucus sa natitirang bahagi ng Asia Minor at sa Syria (323 B.C. hanggang 31 B.C.). Kaya, yaong ang maliit na sungay ay magiging dakila tungo sa dakong timog, silangan, at sa maluwalhating lupain ay isang katunayan na si Antikristo ay babangon mula sa pinagmulan ng Grecia at Macedonia. Ang mga binti ng malaking larawan, ang ikaapat na halimaw, ay ang Imperyo Romano (30 B.C. hanggang A.D. 476). Kabilang sa mga teritoryo ng kanlurang Imperyo Romano ang Gaul, Espanya, Britanya, Italya, at ang kanlurang bahagi ng Mga Nilalaman
Hilagang Africa. Kabilang sa mga teritoryo ng Silangang Imperyo Romano ang Macedonia, Grecia, Tracia, Asia Minor, Syria, Judea, Ehipto, at ang silangang bahagi ng Hilagang Africa. Pagkatapos ng A.D 476, ang Imperyo Romano ay nabinbin. Sa panahong ito ng pagkakabinbin, yaon ay, sa panahon ng pagitan pagkatapos ng dalawang binti at bago ang sampung daliri ng paa, ang Imperyo Romano ay hinahalinhan ng Simbahang Katoliko Romano. C. Lumaki nang Lumaki Hanggang sa Hukbo sa Langit Sinasabi ng Daniel 8:10, "At lumaki nang lumaki, hanggang sa hukbo sa langit." Ang maliit na sungay ay hindi lamang lalaking dakila tungo sa timog, sa silangan, at sa maluwalhating lupa, bagkus maging hanggang sa hukbo ng langit. Gaanong magiging palalo siya! Alam nating lahat na ang tao ay nagtagumpay sa pagtapak sa buwan. Ang pangkalawakang teknolohiyang ito ay maaaring makapagsanhi kay Antikristo na makagawa ng isang bagay na may kinalaman sa hukbo ng langit, kabilang ang mga planeta at ang mga bituin. Si Antikristo ay magiging lubhang palalo, dakila, at mapagmalaki na pangangahasan pa niyang hipuin ang hukbo ng langit. D. Ibinagsak ang Ilan sa Hukbo at mga Bituin tungo sa Lupa at Niyayapakan ang mga Iyon Sinasabi rin ng Daniel 8:10 na "ang ilan sa hukbo at sa mga bituin ay ibinagsak sa lupa, at niyapakan ang mga iyon" ng maliit na sungay. Anong uri ng tao siya! May ilang bagay na mapauunlad sa larangan ng siyensya na magbibigay-kakayahan kay Antikristo na ibagsak ang makalangit na hukbo. Si Antikristo ay magiging napakapalalo na pangangahasan niyang gawin maging ito. E. Nagpapalalo sa Kanyang Sarili Maging sa Pinuno ng Hukbo Sinasabi ng Daniel 8:11, "Oo, nagpapalalo pa ito laban sa Pinuno ng hukbo", at sinasabi ng bersikulo 25, "Siya'y tatayo rin laban sa Pinuno ng mga pinuno ." Ito ay nangangahulugan na itataas niya ang kanyang sarili laban sa Diyos. F. Inaalis ang Patuloy na Paghahain Aalisin din ng maliit na sungay ang patuloy na paghahain (b. 11). Nangangahulugan ito na ipatitigil niya ang pagsamba ng mga Hudyo sa Diyos. Nakita na natin na babaguhin ni Antikristo ang mga kapistahan at Mga Nilalaman
mga kautusan ng mga Hudyo. Ngayon ay makikita natin na ipatitigil niya ang mga pang-araw-araw, o patuloy, na paghahain. Sinasabi ng bersikulo 12, "At isang panahon ng pagsubok ang itinalaga sa patuloy na paghahain dahil sa pagsalangsang" (Darby). Nangangahulugan ito na ang paghahain ay magdurusa ng isang pagsubok dahil sa pakikialam ni Antikristo. Ang pagsubok na ito ay dahil sa pagsalangsang ng mga Hudyo. Ang mga Hudyo na bumalik sa lupa ng kanilang mga ninuno ay kasalukuyang nasa isang napakadukhang sitwasyon, punung-puno ng ito ay mga kasalanan at mga pagsalangsang. Ang kalagayang magpapatuloy hanggang sa panahon ni Antikristo. Bagama't ang mga Hudyo ay sasamba sa Diyos sa pamamagitan ng paghahandog ng mga hain sa Kanya, sila ay magiging makasalanan pa rin. Sa gayon, ang Diyos ay mamumuhi sa kanilang mga pag-aalay, at, dahil sa kanilang pagsalangsang, hahayaan Niyang patigilin ni Antikristo ang mga paghahain. G. Ibinabagsak ang Dako ng Santuwaryo ng Pinuno ng Hukbo Ibabagsak din ni Antikristo, ang maliit na sungay, ang dako ng santuwaryo ng Pinuno ng hukbo (Dan. 8:11). Ipinahihiwatig nito na kanyang wawasakin ang templo ng Diyos. Ipinahihiwatig din nito na ang templo ay muling itatayo. Kung si Antikristo ay magpapakita ngayon, wala pang templong maaari niyang wasakin. Naniniwala ako na hindi magtatagal ang templo ay maitatayo. Kaagad pagkatapos noon, si Antikristo ay babangon at wawasakin itong muli. H. Iwinawaksi ang Katotohanan sa Lupa Ipinahahayag din ng Daniel 8:12 na "ibabagsak ni Antikristo ang katotohanan sa lupa." Nangangahulugan ito na kay Antikristo ay walang katotohanan. Aalisin at sisirain niya ang bawa't katotohanan. Ang kalakaran sa pandaigdig na sitwasyon ngayon ay ganito. Hangga't ang ugnayang pandaigdig ang pinag-uusapan, mayroong napakakaunting katotohanan. Hinggil sa pagtatakwil sa lahat ng katotohanan, si Antikristo ay pasasasukdulang kalabisan. I. Gumagawa ng mga Dakilang Bagay at Sumasagana Si Antikristo ay gagawa ng mga dakilang bagay at sasagana (Dan. 8:12, Darby; b. 24). Ang Hebreong salitang isinaling gumawa ng dakilang mga bagay (Darby) ay isang tiyak na salitang nagpapakita ng isang kagila-gilalas at kamangha-manghang pagsasagawa. Si Antikristo Mga Nilalaman
ay gagawa ng mga dakilang bagay, mga bagay na hindi pa nagawa noong una, at siya ay sasagana. J. May Mabagsik na Pagmumukha Inilalarawan ng Daniel 8:23 si Antikristo bilang "isang hari na may mabagsik na pagmumukha." Gaya ng nakita na natin, ang anyo ni Antikristo ay higit na matipuno, mapaniil. K. Nakauunawa ng Malalabong Salita Si Antikristo ay makauunawa rin ng "malalabong salita" (Dan. 8:23). Ang malalabong salitang ito ay mga bugtong, mga mapandayang salita na may doble at hindi tiyak na mga kahulugan. Magiging imposibleng sabihin nang eksakto kung ano ang sinasabi niya, sapagkat ang kanyang mga salita ay magkakaroon ng dobleng kahulugan. L. Ang Kanyang Kapangyarihan ay Dakila nguni't Hindi sa pamamagitan ng Kanyang Sariling Kapangyarihan Sinasabi ng Daniel 8:24, "At ang kanyang kapangyarihan ay magiging dakila, ngunit hindi sa pamamagitan ng kanyang sariling kapangyarihan." Ang magiging kapangyarihan ni Antikristo ay ang kapangyarihan ni Satanas. Sinasabi sa Apocalipsis 13:2, "At ibinigay sa kanya ng dragon ang kanyang kapangyarihan, at ang kanyang trono, at dakilang awtoridad." Sa isang pakahulugan, ang Antikristo ay magiging ang pagsasakatawan ni Satanas. M. Nanlilipol nang Kamangha-mangha Sinabihan din tayo na si Antikristo ay "lilipol na kamangha- mangha" (Dan. 8:24, Heb.). Ito ay nagpapahiwatig na si Antikristo ay manlilipol sa isang ekstraordinaryong antas. Lilipulin niya ang mga lunsod at maging ang mga bansa sa isang paraan na wala pang nakagagawa. Ayaw kong masaksihan ito sa lupa. Mas mamarapatin ko pang panoorin ito mula sa mga kalangitan. N. Nililipol ang Makapangyarihan at Banal na Bayan Si Antikristo gayundin ay "lilipulin ang mga makapangyarihan at ang banal na bayan" (Dan. 8:24), ang bayan ng Diyos. Mga Nilalaman
O. Tuso at Mapanlinlang Sinasabi ng Daniel 8:25, "at sa kanyang paraan ay kanyang palulusugin ang pandaraya sa kanyang mga kamay." Inihahayag nito na si Antikristo ay magiging tuso at mapanlinlang. P. Papatayin ang Marami na nasa Kanilang Katiwasayan Sinasabi rin ng Daniel 8:25 na "sa katiwasayan" si Antikristo ay "papatay ng marami." Kapag marami ang matiwasay at mapayapa, si Antikristo ay darating at sila ay papatayin. Q. Mabubuwal Hindi ng Kamay Inihahayag din ng Daniel 8:25 na si Antikristo "ay mabubuwal hindi ng kamay." Sa kalaunan, si Antikristo ay ibubuwal ni Kristo, hindi ng anumang pantaong kamay. Lahat ng mga puntong ito ay nagbibigay sa atin ng isang kumpletong larawan ng Antikristo bilang ang maliit na sungay sa Daniel kapitulo walo. Pakitandaan na si Antikristo ay una munang ang ikaapat na halimaw ng Daniel kapitulo pito at pagkatapos ay ang maliit na sungay ng Daniel kapitulo walo. Mga Nilalaman
PAG-AARAL PAMBUHAY NG APOCALIPSIS MENSAHE APATNAPU'T ISA ANG HALIMAW MULA SA DAGAT (2) III. ANG PINUNO SA DANIEL A.Winawasak kapwa ni Tito at ni Antikristo ang Herusalem at ang Templo Si Antikristo ay siya ring pinuno sa Daniel 9:26-27. Kung babasahin mo ang kapitulong ito nang maingat, makikita mo na ang pinuno ay tumutukoy sa dalawang tao. Una, ito ay tumutukoy kay Tito na, kasama ang hukbong Romano, ay winasak ang Herusalem noong A.D. 70. Ang pagkawasak na yaon ay ang pagsasakatuparan ng propesiya ng Panginoon sa Lucas 21. Sa Kanyang huling pagdalaw sa Herusalem, ipinropesiya ng Panginoon sa Kanyang mga disipulo na ang Herusalem ay mawawasak at ang templo ay ibabagsak, nang walang maiiwang isang bato sa ibabaw ng kapwa bato. Ang propesiyang yaon ay naisakatuparan kulang-kulang na apatnapung taon pagkaraan ng kamatayan ng Panginoon. Ayon sa kasaysayan, ang pagkawasak na yaon ay kakila-kilabot. Si Tito, gayon pa man, ay isang anino ng darating na pinuno, si Antikristo, at ang pagkawasak ng Herusalem sa ilalim ni Tito ay isang anino lamang ng darating na pagkawasak ng Herusalem at ng templo sa ilalim ni Antikristo. Sa pagitan ng dalawang taong ito na kapwa nakikibahagi sa iisang titulo, "ang prinsipe," mayroong pagitan na halos dalawang libong taon. B. Pinagtitibay ang Tipan sa mga Hudyo sa loob ng Isang Linggo Sa Daniel 9:24-27 ay mayroon tayong propesiya hinggil sa pitumpung sanlinggo. Ang pitumpung sanlinggong ito ay hindi mga sanlinggo ng mga araw, kundi mga sanlinggo ng mga taon. Sinasabi ng Daniel 9:25, "Kaya't iyong alamin at unawain, na mula sa paglabas ng utos na panumbalikin at muling itayo ang Herusalem hanggang sa pagdating ng Mesiyas, na pinuno, ay pitong sanlinggo at animnapu't dalawang sanlinggo." Ang pitong sanlinggong nabanggit dito ay binibilang mula sa panahon na ang utos ay ibinaba ng hari ng Persia na Mga Nilalaman
muling itayo ang lunsod ng Herusalem. Mula sa panahong ang utos na ito ay ibinaba hanggang sa muling pagtatayo ng lunsod ay isang panahon ng apatnapu't siyam na taon. Ang animnapu't dalawang sanlinggo ay ang panahon mula sa pagkukumpleto ng muling pagtatayo ng Herusalem hanggang sa araw ng pagkapako sa krus ni Kristo. Ang pagkapako sa krus ni Kristo ay tinukoy sa Daniel 9:26, na nagsasabi, "[At] pagkalipas ng animnapu't dalawang sanlinggo ang Mesiyas ay mahihiwalay at mawawalan." Kaya, mula sa pagkukumpleto ng muling pagtatayo ng lunsod hanggang sa pagkapako sa krus ng Mesiyas ay apat na raan at tatlumpu't apat na taon. Samakatuwid, sa pitumpung sanlinggong nabanggit sa Daniel 9, tanging ang huli na lamang ang nalalabi. Matapos ang pagkapako sa krus ni Kristo, winasak ni Tito ang lunsod ng Herusalem. Sa pagitan ng panahon ng pagkapako sa krus ni Kristo at ng simula ng ikapitumpung sanlinggo ay isang puwang na di- nalalaman kung gaano katagal. Ang pagitang ito ay mahigit sa labinsiyam na raang taon na. Nakapaloob sa patlang na ito ang matandang Imperyo Romano, na natapos noong A.D. 476, at ang Simbahang Romano, na pumalit sa Imperyo Romano. Ipapaloob din nito ang napanauling Imperyo Romano. Ang magiging huling Cesar ng napanauling Imperyo Romano ay magiging si Antikristo, na makikipagkasundo sa mga Hudyo sa loob ng sanlinggo. Sinasabi ng Daniel 9:27, "At siya'y gagawa ng isang matibay na tipan sa marami sa loob ng isang linggo." Sa kasunduang ito pangangakuan ni Antikristo ang mga Hudyo ng kalayaan na sambahin ang Diyos ayon sa kanilang relihiyon. C. Pinatitigil ang Handog at ang Alay sa Kalagitnaan ng Sanlinggo Gayon pa man, pagkatapos ng tatlo at kalahating taon, babaguhin ni Antikristo ang kanyang saloobin. Nagpapatuloy ang Daniel 9:27, "At sa kalagitnaan ng sanlinggo ay kanyang patitigilin ang handog at ang alay." Ang pagsirang ito sa kasunduan ay magaganap sa isang napakahalagang panahon, sa panahong si Satanas ay ibabagsak sa lupa at tatayo sa dalampasigan ng Dagat Mediteraneo upang pukawin si Antikristo. Kasunod ay itataas ni Antikristo ang kanyang sarili nang higit sa lahat ng diyos. Maaaring sabihin niya, "Kayong mga Hudyo ay hindi na dapat sumamba pa sa inyong Diyos. Ako ang Diyos! Inuutusan ko kayong itigil ang inyong mga handog at alisin ang inyong mga makarelihiyosong pista. Higit pa rito, babaguhin ko ang inyong mga kautusan. Dapat ninyong kalimutan ang lahat ng bagay tungkol sa inyong Diyos, sa kautusan ng inyong Diyos, at sa inyong mga pista at bumaling Mga Nilalaman
upang sambahin ako." Sa panahong itataas ni Antikristo ang kanyang sarili nang higit sa lahat ng diyos, durungisan din niya ang templo. D. Bilang ang Mangwawasak Maglalagay ng mga Kasuklam-suklam sa Templo Sinasabi rin ng Daniel 9:27, "At sa pakpak ng mga kasuklam- suklam ay darating ang ito ng Panginoong Hesus nang sabihin Niyang, "Kaya kapag nakita ninyo ang kasuklam-suklam na paninira, na sinalita sa pamamagitan ng propeta Daniel, na nakatayo sa banal na dako" (Mat. 24:15). Si Antikristo ay magpapasok kapwa ng mga kasuklam-suklam o mga diyus-diyosan, at paninira o pangwawasak, ginigiba kapwa ang templo at ang lunsod ng Herusalem. Ito ang wastong pag-unawa sa Daniel 9:25-27. Kung mayroon tayong ganitong pang-unawa, makikita natin kung paano makikitungo si Antkristo sa mga Hudyo. isang mangwawasak." Tinukoy Kapag sumapit tayo sa Apocalipsis kapitulo labimpito, makikita natin na sisirain ni Antikristo ang Katolisismo karagdagan pa sa Hudaismo. Kapwa ang Hudaismo at Katolisismo ay naging kasuklam- suklam na sa mga mata ng Diyos. Bagaman ang ilan sa atin ay dating nasa alinman sa dalawa, pinupuri natin ang Panginoon na wala na tayo sa mga "ismong" ito. Tayo ngayon ay nasa loob ni Kristo. Sa loob ng mga siglo, ang dalawang "ismong" ito ay naging kasuklam-suklam sa mga mata ng Diyos. Sa 2:9 at 3:9 tinawag ng Panginoong Hesus ang mga sinagogang Hudyo na "sinagoga ni Satanas." Higit pa rito, inihayag ng Panginoong Hesus kay Apostol Juan na ang Katolisismo ay ang dakilang patutot (17:1-6). Maaaring makipagtalo ang ilan, "Paano mong matatawag ang mga sinagogang Hudyo na sinagoga ni Satanas? Sa isang sinagoga ang mga Hudyo ay sumasamba sa Diyos at nag-aaral ng mga Kasulatan." Subalit hindi ako ang nagsabi na ang sinagoga ay ang sinagoga ni Satanas - ito ang salita ng Panginoong Hesus sa Kanyang ekklesia. Hindi na ang Diyos kundi si Satanas ang nasa sinagoga. Ang iba, na ipinagtatanggol ang Katolisismo, ay maaaring magsabi, "Hindi ba ipinangangaral si Kristo?" Subalit ipinangangaral ng Katolisismo si Kristo bilang ang anak ni Maria. Ang pagsamba kay Maria ay nagmumula sa paganismo. Ang Maria sa Katolisismo, na tinatawag na "ang ina ng Diyos," ay isang anyo ng diyosang si Venus. Ito ay maka-demonyo. Ang Pasko ay maka-demonyo rin, sapagkat ang Disyembre 25, ang petsa ng isang paganong pista para sa pagpaparangal sa kapanganakan ng araw, ay sinasabing kapanganakan ni Kristo. Anong kalapastanganan! Bagaman ang lahat ng bagay sa ng Simbahang Katoliko Mga Nilalaman
Katolisismo ay may anyong Kristiyano, ang pinagmulan nito ay Babilonianismo. Dahil dito, sa mga mata ng Diyos ang Simbahang Katoliko ay ang dakilang patutot na nagpapayaman sa kanyang sarili sa pamamagitan ng espiritwal na pangangalunya. Samakatuwid, ang Simbahang Katoliko ay tinatawag na dakilang patutot. Kapwa ang Hudaismo at Katolisismo ay makasatanas. Sa ilalim ng panunulsol ni Satanas, lilipulin ni Antikristo ang Hudaismo at Katolisismo. Gagawin niya ang paglilipol na ito nang hindi natatanto na ginagawa niya ito para sa Diyos at para kay Kristo. Sa ibabaw ng lahat ng ito, ang Diyos ay soberano. Gagawin ni Antikristo ang lahat ng bagay na ito sa proseso ng pagtataas ng kanyang sarili sa ibabaw ng bawat uri ng diyos, binubuwag ang bawat relihiyon, at ginagawa ang kanyang sariling bukod-tanging tuon ng pagsamba. E. Napuksa sa pamamagitan ng Poot ng Diyos Sa kalaunan, si Antikristo ay pupuksain sa pamamagitan ng poot ng Diyos (Dan. 9:27). Ang pagpuksang ito ay isasagawa ni Kristo sa digmaan sa Armagedon, kung saan sukdulang dadaigin ni Kristo si Antikristo (19:17-21). IV. ANG HARI SA DANIEL 11 Si Antikristo ay ang hari rin sa Daniel 11:36-45. Natukoy na natin ang dalawang hari sa Daniel 11, ang hari ng timog at ang hari ng hilaga. Sa Daniel 11 ang timog ay tumutukoy sa Ehipto at ang hilaga sa Syria. May mga panahong, ang Ehipto at ang Syria ay nagdidigmaan laban sa isa't isa. Ang hari ng Syria, ang hari ng hilaga, ay may malaking kinalaman sa darating na Antikristo. A. Isinasagisag ni Antiochus Epiphanes Ang hari sa 11:36-45 ay isinasagisag ni Antiochus Epiphanes sa Daniel 11:21-35 (75-164 B.C.). Sinira ni Antiochus ang templo at dinungisan ang santuwaryo sa pamamagitan ng paglalagay ng isang baboy sa templo. Sa gayon, ang mga Macabeo ay tumayo upang makipagdigma laban sa kanya, gaya ng nakatala sa dalawang aklat ng mga Macabeo sa aklat ng Apocrypha. Sinalungat ni Antiochus ang banal na tipan na ginawa ng Diyos sa Kanyang bayan (Dan. 11:28, 30) at inalis ang patuloy na handog (Dan. 11:31). Higit pa rito, inilagay ni Antiochus ang "kasuklam-suklam (diyus-diyosan) na naninira" sa templo (Dan. 11:31). Gaya ng nakita na natin, ganito rin ang gagawin ni Antikristo. Mga Nilalaman
B. Nagmamalaki at Nagpapakataas nang Higit kaysa Alinmang Diyos at Nagsasalita ng mga Kagila-gilalas na Bagay laban sa Diyos ng mga Diyos Inihahayag ng Daniel 11:36 at 37 na ang haring ito, si Antikristo, "ay magmamalaki, at magpapakataas nang higit kaysa alinmang diyos, at magsasalita ng mga kagila-gilalas na bagay laban sa Diyos ng mga diyos...Hindi niya igagalang ang mga Diyos ng kanyang mga ninuno o ang pagnanasa sa mga babae, ni igagalang ang sinumang diyos, sapagkat siya'y magmamalaki sa lahat." Ang lahat ng ito ay gagawin ni Antikristo. C. Pinararangalan ang Diyos ng mga Muog Sinasabi ng Daniel 11:38 na si Antikristo ay "pararangalan ang diyos ng mga muog ; at isang diyos na hindi nakilala ng kaniyang mga ninuno ang kanyang pararangalan ng ginto at pilak, ng mahahalagang bato, at ng mga maiinam na bagay." Si Antikristo ay tatalikod sa Diyos upang sambahin ang sarili niyang diyus-diyosan. D. Nananagana sa Kaluwalhatian ang Sinumang sa Kanya'y Kumilala, Ginagawa Silang mga Pinuno sa Marami at Ipinamamahagi ang Lupa Bilang Gantimpala Sinasabi ng Daniel 11:39, "Sinumang kumilala sa kanya ay kanyang itataas na may karangalan; kanyang kanyang gagawin silang mga pinuno marami, at ipamamahagi ang lupa sa katumbas na halaga." Ipinahihiwatig nito na itataas ni Antikristo ang sinumang kumikilala sa kanya. Bibigyan niya sila ng kaluwalhatian, awtoridad upang mamahala, at bahagi ng lupa bilang kanilang gantimpala. E. Pinapasok ang mga Lupain, Aapaw, at Lalagpas Sinasabi ng Daniel 11:40 na si Antikristo ay "sasalakay laban sa mga bansa, at lalampas gayang baha." Ito ay nangangahulugan na kanyang sasakupin ang mga bansa na kanyang nilusob. F. Pumapasok sa Maluwalhating Lupain Si Antikristo ay papasok din sa "maluwalhating lupain" (Dan. 11:41, Heb.). Ang "maluwalhating lupain" ay ang Banal na Lupain. Ipinahihiwatig nito na sasakupin din niya ang bansang Hudyo. Mga Nilalaman
G. Itinatayo ang mga Tolda ng Kanyang Palasyo sa pagitan ng mga Dagat at ng Maluwalhating Banal na Bundok Sinasabi ng Daniel 11:45, "At kanyang itatayo ang mga tolda ng kanyang palasyo sa pagitan ng mga dagat at ng maluwalhating banal na bundok." Ang "mga dagat" dito ay ang Dagat Mediteraneo at ang Dagat ng Galilea. Ang "maluwalhating banal na bundok" ay tumutukoy sa Sion, kung saan naroon ang Herusalem. Sa pagitan ng dalawang dagat na ito at bundok Sion itatayo ni Antikristo ang mga tolda ng kanyang palasyo. H. Dumarating sa Kanyang Wakas at Walang Tumutulong sa Kanya. Sa kalaunan, "Darating siya sa kanyang wakas, at walang tutulong sa kanya" (Dan. 11:45). Ito ay nangangahulugang siya ay tatapusin ni Kristo sa digmaan sa Armagedon at walang tutulong sa kanya upang makatakas. Habang isinasaalang-alang natin ang mga puntong ito hinggil kay Antikristo, makikita natin kung magiging anong uri ng tao siya at maging kung saan siya magmumula. Ako ay lubhang nakatitiyak na, ayon sa Biblia, siya ay magmumula sa Grecia o mula sa teritoryo ng sinaunang Macedonia. Maaring, siya ay magiging kapwa isang inapo ng lahing Griyego at magmumula sa rehiyon ng lupaing yaon. Ibinibilang ng silangang Imperyo Romano ang apat na bahagi ng imperyo ni Alexander the Great. Ayon sa mga propesiya, si Antikristo ay hindi magmumula sa kanlurang Imperyo Romano, kundi mula sa isa sa apat na kaharian sa teritoryo ng imperyo ng Grecia at Macedonia. Ang lahat ng kahariang ito ay nasa teritoryo ng silangang Imperyo Romano. May katatagan kong sinasabi na si Antikristo ay malamang na magmumula kapwa sa lahi at teritoryo ng Grecia. Kailangan nating maging mapagbantay at obserbahan ang mga pangyayari sa Grecia. Ang malaking bahagi ng mga propesiya sa Daniel kapitulo dalawa, pito, walo, at labing-isa ay naisakatuparan na. Yamang yaong mga naisakatuparan na ay literal nang naisakatuparan, gayon din ang natitira pa. Si Antikristo ay magpapatuloy mula Macedonia o Grecia tungo sa timog (Ehipto), sa silangan (Syria), at sa Banal na Lupain (ang lupain ng Israel). Ang sitwasyon ng sanlibutan ngayon ay nakasentro sa Gitnang Silangan. Dapat tayong maniwala na ang panahon ay malapit na at di-maglalaon kapwa si Kristo at si Antikristo ay darating. Gayon pa man, hindi natin hinihintay si Antikristo - ang hinihintay natin ay si Kristo. Araw-araw, binabantayan ko ang sitwasyon sa Gitnang Silangan at sinasanay ang aking espiritu hinggil sa mga pangyayari sa rehiyong yaon. Pinupuri natin ang Mga Nilalaman
Panginoon na mayroon tayong liwanag ng salita ng Diyos sa Kanyang propesiya. Sa pamamagitan ng pag-aaral ng mga propesiya hinggil kay Antikristo, maaari nating pagtibayin na siya ang sukdulang kinalabasan ng mga pandaigdig na kapangyarihan. Sa mga mata ng Diyos, ang mga pandaigdig na kapangyarihan ay nagsimula sa Babilonia, na sinundan ng Imperyo ng Medo-Persia, ng Imperyo ng Macedonia, at ng Imperyo Romano. Ipinagpatuloy ng Imperyo ng Medo-Persia ang Imperyo ng Babilonia, ipinagpatuloy ng Imperyo ng Macedonia ang Imperyo ng Medo-Persia, at ipinagpatuloy ng Imperyo Romano ang Imperyo ng Macedonia. Sa pamamagitan nito ay nakikita natin na ang pandaigdig na kapangyarihan ay nagpatuloy mula sa isang imperyo tungo sa isa pa. Sa kahuli-hulihan, mula sa Imperyo Romano ay lalabas si Antikristo bilang ang sukdulang kinalabasan ng mga pandaigdig na kapangyarihang ito. Kapag si Antikristo ay nagapi at naitapon sa dagat-dagatang apoy, ang pandaigdig na kapangyarihan ay lubusang matatapos. Ayon sa Daniel 2, isang bato na "natibag hindi sa pamamagitan ng mga kamay" ang babagsak mula sa langit sa sampung daliri ng mga paa ng larawan (b. 34). Hindi lamang tatamaan ng batong yaon ang sampung daliri ng mga paa, bagkus ay ang buong larawan din mula ulo hanggang sa mga paa. Gaya ng nalalaman nating lahat, ang bato ay si Kristo. Ngayon, Siya ang nagtatayong bato (Mat. 21:42; Gawa 4:10-12), subalit sa araw na iyon Siya ay magiging ang nangwawasak na bato (Mat. 21:44). Tungo sa ekklesia, si Kristo ang nagtatayong bato, ngunit tungo sa mga pandaigdig na kapangyarihan, Siya ang nangwawasak na bato na dudurog sa buong larawan hanggang sa ang mga ito ay magkapira- piraso. Nakita na natin na si Antikristo ay magmumula sa isa sa apat na kaharian ng sinaunang Imperyo ng Macedonia, malamang mula sa Grecia. Ang Grecia, na isang bahagi ng Imperyo Romano, ay magiging isa rin sa sampung kaharian, o sampung mga daliri ng mga paa, ng larawan. Ayon sa propesiya ng Biblia, maaari na nating tiyak at malinaw na sabihing si Antikristo ay magmumula sa Imperyo Romano sa rehiyon ng Grecia o Macedonia. Nakita na rin natin kung ano ang gagawin ni Antikristo. Sasalungatin niya ang Diyos at uusigin ang bayan ng Diyos. Ipawawalang-bisa niya ang lahat ng mga bagay na patungkol sa Hudaismo, uusigin ang mga Hudyo at mga Kristiyanong maiiwan sa lupa, at lilipulin ang Katolisismo. Siya ay magiging lubhang matalino, may kakayahan, at may kapangyarihang hipuin ang hukbo ng mga kalangitan. Malamang na gagamit siya ng mga modernong imbensiyong pang-agham na imbensiyon upang magsiyasat sa kalawakan. Siya ay Mga Nilalaman
magtataglay ng anyong matipuno, malakas, mabagsik, at kaakit-akit. Kung ikaw ay naiwan sa lupa sa panahong lumabas si Antikristo, makikila mo siya sa pamamagitan ng pagkakaalam ng lahat ng kanyang mga katangian gaya ng tinalakay sa dalawang mensaheng ito. Makikilala mo kung sino siya, at hindi ka maaakit sa kanya. Ang buong sanlibutan ngayon ay naghahanap ng isang malakas na pinuno. Bagaman ito ang panahon ng demokrasya, marami ang pagod na sa mga kakulangan ng demokrasya at naghahanap ng malakas na pamumuno. Kapag ang isang makapangyarihang pinuno ay lumabas, halos lahat ay titingin sa kanya. Sapagkat ito ang gawi ng sitwasyon ng sanlibutan ngayon, magiging madali para kay Antikristo na makaakit nang marami. Subalit purihin ang Panginoon na mayroon tayong liwanag ng propesiya, at na tayo ay wala sa kadiliman! Alam natin kung magiging anong uri ng tao si Antikristo. Si Antikristo ay ang ikaapat na halimaw, ang maliit na sungay, ang pinuno, at ang hari. Kapag siya ay lumabas, madali siyang makikilala. Mga Nilalaman
PAG-AARAL PAMBUHAY NG APOCALIPSIS MENSAHE APATNAPU'T DALAWA ANG HALIMAW MULA SA DAGAT (3) Sa dalawang naunang mensahe ay nakita natin si Antikristo ay ang ikaapat na halimaw sa Daniel 7, ang maliit na sungay sa Daniel 8, ang pinuno sa Daniel 9, at ang hari sa Daniel 11. Sa mensaheng ito kailangan nating isaalang-alang ang ilan pang katangian ni Antikristo. V. KATULAD NG ISANG LEOPARDO Sinasabi ng Apocalipsis 13:2, "At ang halimaw na aking nakita ay katulad ng isang leopardo, at ang kanyang mga paa ay gaya ng sa oso, at ang kanyang bibig ay gaya ng bibig ng leon." Napakahirap magbigay ng pangalan sa halimaw na ito sapagkat taglay niya ang mga katangian ng lahat ng iba pang halimaw. Sa Apocalipsis 13 payak siyang tinawag na "ang halimaw." A. Ang Simbolo ng Ikatlong Halimaw sa Daniel 7 Ayon sa Daniel 7:4-6, ang leopardo, na may katangiang maliksi at mabagsik na paggalaw, ay ang simbolo ni Alexander the Great , ang hari ng Grecia. Sa isang pakahulugan, ang leopardo ay higit na mabagsik kaysa sa leon. Ang katunayan na ang halimaw na nakita ni Juan ay "katulad ng isang leopardo" ay nagpapatibay sa ating sinasabi na si Antikristo ay isang Griyego. Si Alexander the Great ay isang leopardo, at si Antikristo ay magiging katulad din ng isang leopardo. B. Ang Kanyang mga Paa Gaya ng sa Oso, ang Simbolo ng Ikalawang Halimaw sa Daniel 7 Sinabihan din tayo na ang mga paa ng halimaw ay "gaya ng sa oso." Ang oso, na may katangiang mapangwasak na mga paa, ay ang simbolo ng monarkiya ng Medo-Persia. Ang oso ay nandaramba at nangwawasak sa pamamagitan ng kanyang mga paa. Tataglayin ni Antikristo ang ganitong katangian. Mga Nilalaman
C. Ang Kanyang Bibig Gaya ng Bibig ng Leon, ang Simbolo ng Unang Halimaw sa Daniel 7 Sinasabi ng Apocalipsis 13:2 na ang kanyang bibig ay "gaya ng bibig ng leon." Ang leon, na ang katangian ay ang naninilang bibig nito, ay isang simbolo ni Nebukadnezar, ang hari ng Babilonia. Yamang ang halimaw na ito, si Antikristo, ay katulad ng tatlong iba pang halimaw at siya ay magkakaroon ng lahat ng kanilang mga katangian, gaya ng nabanggit sa Daniel 7:4-7, siya ang magiging kabuuan ng lahat ng masasamang kapangyarihan sa pantaong kasaysayan. Si Antikristo ay magtataglay ng mga katangian nina Alexander the Great, Dario, at Nebukadnezar. Bagama't siya ay may anyong tulad sa leopardo, ang kanyang mga paa ay gaya ng sa oso at ang kanyang bibig ay gaya ng sa leon. Ang lahat ng katangian ng lahat ng mababangis na halimaw ay pagsasama-samahin sa ito, ginagawa siyang ang taong nagpapaloob-ng-lahat na halimaw. Kaya, siya ang magiging sukdulang kinalabasan at kabuuan ng lahat ng pandaigdigang kapangyarihan. Kung pag-aaralan mo ang pandaigdig na kasaysayan, makikita mo na nilamon ni Nebukadnezar ang mga tao, niyurakan sila ni Dario, at si Alexander the Great ay kumilos nang maliksi, sinasamsam ang buong imperyo sa loob ng napakaikling panahon. Higit pa rito, si Alexander ay lubhang malupit. Ang lahat ng mga katangiang ito ay paunang-naglalarawan sa iba't ibang katangian ni Antikristo, na tiyak na magiging isang ekstra- ordinaryong tauhan. isang Huwag ninyong isipin na si Antikristo ay magiging isang ordinaryong lubhang di- pangkaraniwang tao. Halos apatnapung taon na ang nakalilipas, sinasabi ng ilan na si Mussolini ang Antikristo. Nang panahong iyon, noong 1936, ako ay nasa aking ministeryo na at maingat kong binabantayan ang sitwasyon ng sanlibutan. Nang narinig namin ang pahayag na ito, agad naming natanto na si Mussolini ay hindi ganoong makapangyarihan. Higit pa rito, hindi niya taglay ang anyo ng isang leopardo, kundi yaong sa palaka. Sa tuwing makaririnig kayo ng mga sabi-sabi na ang isang tao ay maaaring si Antikristo, dapat ninyong isaalang-alang kung tinataglay ba niya o hindi ang mga katangian ni Antikristo. Tanungin ninyo kung siya ba ay katulad ng isang leopardo, ng isang oso, at ng isang leon. Itanong ninyo kung siya ba ay lubhang matalino. Yamang nakita na natin ang liwanag sa mga Kasulatan tungkol kay Antikristo, walang sinuman ang makapandaraya sa atin patungkol sa kanya. tao. Hindi, siya ay magiging isang Mga Nilalaman
D. Umaahon mula sa Dagat 1. Sa Pang-heograpiya, mula sa "Malaking Dagat," ang Mediteraneo Sinasabi ng Apocalipsis 13:1 na ang halimaw ay aahon sa dagat. Sa pang-heograpiya, ang dagat na ito ay ang Dagat Mediteraneo, "ang malaking dagat" na binanggit sa Daniel 7:2. Sinabihan tayo sa 9:11; 11:7, at 17:8 na si Antikristo ay aahon mula sa abyss. Subalit sa 13:1 tayo ay sinabihan na siya ay aahon mula sa dagat, gaya rin ng binanggit sa Daniel 7:3. Ito ay nagpapahiwatig na si Antikristo ay manggagaling sa dalawang pinagmulan. Ang kanyang espiritu, na nakatago sa abyss, ay aahon mula sa abyss, at ang kanyang katawan ay manggagaling mula sa isa sa mga bansang Hentil sa paligid ng Dagat Mediteraneo. Na si Antikristo ay aahon kapwa mula sa abyss at sa dagat ay malamang na nagpapahiwatig din na ang dagat ay ang bibig ng abyss, sapagkat ang abyss ay nasa pusod ng lupa (Roma 10:7; Mat. 12:40), at ang dagat ay nasa ibabaw ng lupa. 2. Bilang Pagsasagisag, mula sa Sanlibutang Hentil Sa pambibliang paglalarawan, ang lupa ay sumasagisag sa bansang Israel, at ang dagat ay sumasagisag sa mga bansang Hentil (17:15; Isa. 57:20). Ito ay nagpapahiwatig na si Antikristo ay magmumula sa mundo ng mga Hentil. Inaasahan ng ilan na si Antikristo ay babangon sa lupang sakop ng mga Hudyo o mula sa bayan ng mga Hudyo. Subalit, gaya ng nakita na natin, sa Biblia ang teritoryo ng mga Hudyo ay isinasagisag ng lupa at ang sanlibutang Hentil ay isinasagisag ng dagat. Yamang si Antikristo ay hindi manggagaling sa lupa, kundi sa dagat, hindi siya maaaring bumangon mula sa Israel. Higit pa rito, alam natin na siya ay lalabas mula sa isa sa apat na kaharian ng sinaunang Grecia (Dan. 8:8-9, 21-23). Dahil natanggap natin ang liwanag na ito tungkol kay Antikristo, hindi na tayo dapat pang makinig sa anumang mga pabayang pagpapakahulugan. E. May Sampung Sungay at Pitong Ulo Sinasabi ng Apocalipsis 13:1 na ang halimaw, si Antikristo, ay may "sampung sungay at pitong ulo, at sa kanyang mga sungay ay may sampung diadema, at sa kanyang mga ulo ay may mga pangalan ng kalapastanganan." Makikita natin dito na ang nagpapaloob-ng-lahat na Mga Nilalaman
halimaw na ito ay may sampung sungay at pitong ulo. Dapat nating lahat na bigyang-pansin ito. 1. Gaya ng Dragon Kapwa ang dragon sa 12:3 at ang halimaw sa 13:1 ay may pitong ulo at sampung sungay. Mariin nitong ipinahihiwatig na ang darating na Antikristo ay kaisa ni Satanas. Siya sa katunayan ay magiging ang pagsasakatawan ni Satanas. Si Satanas ay maisasakatawan sa kanya at maihahayag sa pamamagitan niya, sapagkat ang pitong ulo at sampung sungay ni Satanas ay ang pitong ulo at sampung sungay ni Antikristo. 2. Sampung Sungay Ano ang sampung sungay na ito? Unang-una, sila ang sampung hari sa 17:12 na isinasagisag ng sampung diadema sa sampung sungay. Ikalawa, sila ang sampung kaharian na isinasagisag ng sampung daliri ng mga paa ng malaking larawan sa Daniel 2:42-44. Tandaan na ang sampung hari ay katumbas ng sampung kaharian na ikinakatawan ng sampung daliri ng mga paa ng larawan. Sa larawan ay may sampung daliri ng mga paa, at sa halimaw ay may sampung sungay. Ang sampung sungay ng halimaw ay katumbas ng sampung daliri ng mga paa ng larawan. Higit pa, ang sampung daliring ito ay ang sampung kaharian din. 3. Pitong Ulo Ang pitong ulo ng halimaw ay ang pitong Cesar ng Imperyo Romano (17:10), na isinasagisag ng pitong diadema sa pitong ulo (12:3). Sa kabuuan, ang Imperyo Romano ay nagkaroon ng labindalawang Cesar, ngunit pitong bilang lamang sa propesiya sa Apocalipsis. Ang lima pang iba ay di-gaanong kasangkot. Ang unang Cesar ay si Julius, ang ikalima, si Nero, at ang ikaanim, si Domitian, na siyang Cesar nang sinulat ni Juan ang aklat ng Apocalipsis. Ang ikapitong Cesar, na sa kahuli-hulihan ay magdurusa ng dagok ng kamatayan at ibabangong- muli ng espiritu ni Nero, ang ikalimang Cesar, ay magiging si Antikristo. Sa kasalukuyan, ang espiritu ni Nero ay nasa abyss. Pagkatapos na ang ikapitong Cesar ay mapatay at maibabangon nang muli, ang espiritu ni Nero ay pakakawalan mula sa abyss at papasok sa loob ng katawan ng ikapitong Cesar, na sa pagkakataong yaon ay ibabangong-muli upang maging ang ikawalo (17:10-11). Bagaman si Antikristo ay ang ikawalo, gayon pa man siya pa rin ay sa ikapito at isang bahagi ng ikalima. Mga Nilalaman
Isaalang-alang natin ito nang mas puspusan kapag dumako na tayo sa kapitulo labimpito. Ang pitong ulo ng halimaw ay nagtataglay ng mga pangalan ng kalapastanganan. Ayon sa kasaysayan, ang lahat ng pitong Cesar ay umangkin na sila ay ang Diyos, inari ang pagka-diyos at pinilit ang kanilang bayan na sambahin sila bilang Diyos. Yaon ay tunay na kalapastanganan sa Diyos. Ito ang ipinapakahulugan ng mga pangalan ng kalapastanganan. VI. ANG ANGHEL NG ABYSS A. Umaahon mula sa Abyss Si Antikristo ay magiging ang anghel din ng abyss (9:11), na isang malalim na hukay. Nakita na natin na si Antikristo ay aahon mula sa abyss (11:7; 17:8) at tataglayin ang espiritu ni Nero. Ang ilan ay maaaring magtaka kung paano natin nalamang tataglayin ng naibangong- muling (resuscitated) Antikristo ang espiritu ni Nero. Sa isang panig, kung ang kanyang pisikal na pinagmulan ang pag-uusapan, si Antikristo ay magmumula sa isa sa apat na kaharian ng imperyo ng sinaunang Macedonia at Grecia. Sa kabilang panig, malinaw na ipinakikita ng Biblia na siya ay aahon mula sa abyss. Higit pa rito, ang kanyang pangalan ay may isang bilang, anim na raan at animnapu't anim. Ayon sa pagtutumbas ng bilang ng mga titik ng alpabetong Hebreo, ang bilang ng pangalang Cesar Nero ay katumbas ng anim na raan at animnapu't anim (666). Ipinahihiwatig nito na ang darating na Antikristo ay si Cesar Nero. Sa tulong ng ilan sa mga naunang guro, nakita natin na pagkamatay ni Cesar Nero ang kanyang espiritu ay walang dudang nagtungo sa abyss para sa paggamit sa hinaharap. Sa isang tiyak na panahon, ang kanyang espiritu ay pakakawalan mula sa abyss. Malinaw tayong sinabihan sa Apocalipsis na ang darating na Antikristo ay magdurusa ng isang nakamamatay na dagok. Bagaman siya ay mapapatay, ang kanyang nakamamatay na sugat ay gagaling (13:3). Ito ay nangangahulugan ng muling-pagbangon (resuscitation). Kapag dumako tayo sa kapitulo labimpito, makikita natin na si Antikristo ay bubuhaying-muli ng espiritu ni Cesar Nero. Si Antikristo, ay una munang, magiging ang ikapitong Cesar na papatayin, malamang bago ang huling tatlo at kalahating taon. Pagkatapos ang espiritu ni Nero ay pakakawalan mula sa abyss upang pumasok sa loob ng katawan ng ikapitong Cesar, na noon ay bubuhaying-muli upang maging ang ikawalong Cesar. Ito ay isang paghuhuwad ng pagkabuhay-na-muli ni Kristo. Ipinangangaral ng mga Mga Nilalaman
Kristiyano na si Kristo ang natatanging Isa na naipako sa krus at nabuhay na muli. Subalit ang araw ay darating na may isa pa na papatayin at tila ba mabubuhay na muli. Dahil sa paghuhuwad na ito ng pagkabuhay na muli, ang buong kalupaan ay manggigilalas sa halimaw (13:3), si Antikristo, ang paghuhuwad ni Kristo. Siya, ang ikapito, ay magiging ang ikawalo; gayunpama'y tataglayin niya ang katawan ng ikapito at ang espiritu ng ikalima. Kailangan nating lahat ang pagliliwanag ng ganitong wastong pang-unawa. B. Ang Hari ng Hukbo ng mga Balang na Inalihan-ng-Demonyo Bilang ang anghel ng abyss, si Antikristo ay magiging ang hari ng mga balang na inalihan ng demonyo (9:1-11). Sa pagtunog ng ikalimang trumpeta, si Satanas ay mahuhulog sa lupa at bibigyan ng susi ng hukay ng abyss (9:1). Ang bituin sa 9:1 ay tumutukoy kay Satanas, na ihahagis sa lupa mula sa langit. Pagkatapos na si Satanas ay maihagis sa lupa, gagamitin niya ang susi ng hukay ng abyss upang pakawalan ang isang hukbo ng mga di-pangkaraniwang balang na inalihan ng demonyo. Sa oras na ang mga balang na ito ay pakawalan mula sa abyss, ang espiritu ni Nero ay malamang na pakakawalang kasama nila. Maaaring sama- sama silang aahon mula sa abyss, at si Antikristo ang magiging hari ng hukbo na ito ng mga balang. Gaya ng nakita na natin, ang mga balang na ito ay magpapahirap sa mga tao sa loob ng limang buwan. Si Satanas, ang dragon at si Antikristo, ang halimaw, ay magtutulungan upang pahirapan at saktan ang tao na nilalang ng Diyos para sa Kanyang sarili. Ito ang ikalimang trumpeta, ang una sa tatlong pighati, ang pasimula ng matinding kapighatian. C. Abaddon at Apolyon Sinasabi ng Apocalipsis 9:11 na ang pangalan ng anghel ng abyss sa Hebreo ay Abaddon at sa Griyego ay Apolyon. Ang Abaddon ay nangangahulugang pagkawasak, at ang Apolyon ay nangangahulugang mangwawasak. Ang Antikristo ay magiging kapwa ang mangwawasak at ang pagkawasak. Siya ay uubusin ng poot, mapupuspos ng makasatanas na pagkamuhi, at magdadala ng kapahamakan saan man siya magtungo. Matatanto ni Satanas na ang kanyang panahon ay maikli, na mayroon na lamang siyang tatlo at kalahating taon upang kumilos sa lupa. Kaya, gumagawa sa pamamagitan ni Antikristo, gagawin niya ang lahat ng bagay na posible upang pinsalain ang sangkatauhan. Mga Nilalaman
VII. ANG TAO NG KASALANAN Si Antikristo ay magiging ang tao rin ng kasalanan (2 Tes. 2:3-10). Nang sinulat ni apostol Pablo ang 2 Tesalonica, maaaring siya ay nakintalan tungkol sa taong ito ng kasalanan mula sa kanyang kaalaman sa aklat ng Daniel. Ayon sa Daniel kapitulo walo at labing-isa, itataas ni Antikristo ang kanyang sarili sa ibabaw ng lahat ng diyos at tatawagin ang kanyang sarili na Diyos. Ang salita ni Pablo tungkol dito sa 2 Tesalonica 2 ay tiyak na tumutukoy sa aklat ng Daniel. A. Yaong Tiwali Ang taong ito ng kasalanan ay inilarawan bilang "yaong tiwali" (2 Tes. 2:8 Gk.). Si Antikristo ay magiging isang tiwaling tao. Ang buong sanlibutan ngayon ay patungo sa direksiyon ng katiwalian. Ang katiwalian ay nasa lahat ng dako. Sapagkat si Antikristo ang kinatawan ng katiwalian at maging ang kabuuan nito, tinatawag siya ng Biblia na "yaong tiwali". B. Ang Anak ng Kapahamakan Si Antikristo, ang tao ng kasalanan, ay inilarawan din bilang "ang ay anak ng kapahamakan" napakamakasalanan at tiwali, siya ay magiging "ang anak ng kapahamakan," na masasawi sa isang di-pangkaraniwang paraan. Siya ay magagapi ng Kordero, susunggaban, at itatapong buháy sa dagat- dagatang apoy. Kaya, sa maikling bahaging ito ng Salita, binibigyan tayo ni Pablo ng tatlong titulo ni Antikristo - ang tao ng kasalanan, yaong tiwali, at ang anak ng kapahamakan. (2 Tes. 2:3). Sapagkat siya C. Sinasalansang ang Diyos at Itinataas ang Kanyang Sarili nang higit sa Diyos Sinasabi ng Ikalawang Tesalonica 2:4 na si Antikristo ay "sumasalansang at nagmamataas laban sa lahat ng tinatawag na Diyos o sinasamba." Kailangan nating ihambing ang bersikulong ito sa Daniel 8:11 at 25, 11:36 at 37, at Apocalipsis 13:6. Ang mga bersikulong ito ay pawang nagsasaysay ng parehong bagay - na ang taong ito ng kasalanan ay sasalansang sa Diyos at itataas ang kanyang sarili nang higit sa Diyos. D. Umuupo sa Templo ng Diyos Magtatanyag ng Kanyang Sarili na Siya ay Diyos Sinasabi rin ng Ikalawang Tesalonica 2:4 na si Antikristo ay "uupo sa templo ng Diyos, magtatanyag ng kanyang sarili na siya ay Diyos." Si Mga Nilalaman
Pablo ay humigit pa kay Daniel sa pagsasaysay ng bagay na ito. Hindi sinabi ni Daniel na si Antikristo ay uupo sa templo, ngunit malinaw na sinasabi sa atin ni Pablo na siya ay uupo sa templo bilang Diyos at aatasan ang bayan na sambahin siya. E. Pumaparito ayon sa Paggawa ni Satanas na may Buong Kapangyarihan, mga Tanda, at mga Kamangha-manghang Kasinungalingan at may Daya ng Kalikuan Sa 2 Tesalonica 2:9 at 10 ay sinasabi ni Pablo, "Na ang kanyang pagparito ay ayon sa paggawa ni Satanas, na may buong kapangyarihan at mga tanda at mga kamangha-manghang kasinungalingan, at may buong daya ng kalikuan sa nangapapahamak." Ang pagparito ni Antikristo ay ayon sa paggawa ni Satanas. Sa Kristiyanidad ngayon mayroong paghilig na maghanap ng mga tanda, mga kababalaghan, at mga himala. Subalit dapat tayong maging maingat. Ayon sa Juan 2:23- 25, ang Panginoong Hesus ay walang tiwala sa mga naghahanap ng mga tanda. Huwag kayong maghanap ng mga tanda. Kung gagawin ninyo ito, maaari kayong malinlang. Hindi lamang ang Espiritu ng Diyos ang makagagawa ng mga kababalaghan; ang mga ito ay magagawa rin ng espiritu ni Satanas. Sinasabi ni Pablo na si Antikristo, na pumaparito ayon sa paggawa ni Satanas, ay gagawa ng mga kababalaghang kasinungalingan. Bagama't ang mga ito ay mga kababalaghan, ang mga ito ay isang kasinungalingan, isang kabulaanan, at isang daya ng kalikuan. Huwag kayong magpahalaga sa mga kababalaghan, kundi panatilihin ang mga prinsipyo ng katuwiran. Anumang bagay na di- matuwid, kahit na ito ay mahimala, ay dapat tanggihan. Huwag ninyong tanggapin ang mga himala at kalimutan ang katuwiran. Kung mahigpit nating pananatilihin ang mga prinsipyo ng katuwiran, tayo ay maiingatan mula sa pagkadaya. F. Ang Hiwaga ng Katiwalian Pinipigilan Ngayon Sinasabi ng Ikalawang Tesalonica 2:7, "Sapagka't ang hiwaga ng katiwalian ay gumagawa na; lamang ay may pumipigil ngayon, hanggang sa alisin siya." Alam nating lahat na kapwa si Kristo at ang ekklesia ay mga hiwaga. Subalit dito si Pablo ay nagsasalita tungkol sa isa pang hiwaga - ang hiwaga ng katiwalian. Si Antikristo ay magiging isa ring hiwaga. Ayon sa konsepto ni Pablo, ang hiwagang ito ng katiwalian ay gumagawa na. Gayon pa man, may isang pumipigil dito. Mga Nilalaman
Mahirap sabihin kung sino ang pumipigil sa katiwaliang ito. Gayon pa man, mayroong ilang puwersa, ilang lakas, na pumipigil sa katiwalian. Ang kilusang hippy sa Estados Unidos ay nagsimula noong mga unang bahagi ng taong 1960. Ang mga taong yaon ay mga taon ng katiwalian. Subalit may pumigil sa tiwaling kilusang hippy na yaon, at iyon ay lumipas na. Kung walang pagpigil sa katiwalian, ang lupa ay hindi na maaaring panahanan pa. Mawawalan tayo ng kapayapaang matulog sa gabi. Ngayon, mayroong paghilig tungo sa katiwalian, ngunit ito ay nasa ilalim ng pagpipigil. Sapagkat ang layunin ng Diyos ay hindi pa naisasakatuparan, yaon ay, sapagkat ang Kasintahang-babae ay hindi pa handa, ginagamit ng Diyos ang Kanyang pagpipigil laban sa katiwalian. Sa kalaunan, sa panahon ng huling tatlo at kalahating taon, ang pagpipigil na ito ay aalisin, at tila ba sinabi ng Diyos na, "Pakawalan ang sanlibutan." Sa panahong iyon, si Antikristo, ang tiwaling isa, ay lubusang mahahayag, at ang buong lupa ay mapupuno ng katiwalian. Ito ay isang salita ng propesiya, at tila hindi makatutulong sa atin sa karanasan sa buhay, na siyang unang-una nating pinahahalagahan. Gayon pa man, umaasa ako na ang mga kabataan sa partikular ay maliliwanagan sa pamamagitan ng lahat ng puntong ito at magsasabing, "Purihin ang Panginoon na ako ay malinaw hinggil sa agos ng sanlibutan. Alam ko kung ano ang darating." Purihin ang Panginoon na sa gitna ng madilim na gabi ay mayroon tayong liwanag! G. Pinapatay ng Panginoon sa pamamagitan ng Hininga ng Kanyang Bibig at Winawasak sa pamamagitan ng Kaningningan ng Kanyang Pagparito Sa huli, sinasabi ni Pablo, sa 2 Tesalonica 2:8, "At kung magkagayon ay mahahayag yaong tiwali (na papatayin ng Panginoong Hesus sa pamamagitan ng hininga ng Kanyang bibig, at lilipulin sa pamamagitan ng pagpapakita ng Kanyang pagparito)." Ang hininga ng bibig ng Panginoon ay sumasagisag sa salita. Sinasabi sa Apocalipsis 19:15, "At mula sa Kanyang bibig ay lumalabas ang isang tabak na matalas, upang sa pamamagitan nito ay sugatan Niya ang mga bansa." Ang matalas na tabak na ito, isang tabak na may dalawang talim (1:16), ay ang pumapatay na salita ng Panginoon. Palalabasin Niya ang Kanyang salita bilang ang hininga upang patayin si Antikristo at lipulin siya. Wawasakin din ng Panginoon si Antikristo sa pamamagitan ng kaningningan ng Kanyang pagparito. Ang kaningningang ito ay magiging isang pinatinding pagniningas at isang pumapatay na liwanag. Si Kristo ay darating nang may gayong bibig at gayong liwanag upang tuusin ang taong ito ng kasalanan. Bilang resulta, si Antikristo ay Mga Nilalaman
magiging anak ng kapahamakan at ang unang mapapahamak sa dagat- dagatang apoy. Kasama ang bulaang propeta, siya ay mapapahamak sa dagat-dagatang apoy nang mas maaga kaysa kay Satanas (19:20; 20:10). Kapag dumako tayo sa kapitulo labinsiyam, makikita natin na si Antikristo ay tuwiran at personal na makikipagbaka laban kay Kristo at yaong, sa Kanyang pagdating, si Kristo at ang Kanyang mga mandaraig ay tuwirang makikipagbaka laban sa kanya. Hanggang sa bahaging ito, nakita na natin ang pitong aspekto ni Antikristo: ang ikaapat na halimaw, ang maliit na sungay, ang pinuno, ang hari, ang nagpapaloob-ng-lahat na halimaw, ang anghel ng abyss, at ang tao ng kasalanan. Sa susunod na mensahe makikita natin ang higit pa tungkol sa kanya. Mga Nilalaman